Kvalitetna priprema preduslov za uspešnu grejnu sezonu\nU JP Grejanje Smederevo uveliko teku pripreme za još jednu grejnu sezonu. Do sada je već remontovano više postrojenja, a do početka zime planira se još nekoliko intervencija u cilju poboljšanja ukupnog nivoa usluga isporuke toplotne energije. Kako ističe Vladimir Kulagić, direktor preduzeća,najvažniji deo proizvodnog procesa jeste proizvodnja i distribucija toplotne energije, ali je svakako potrebno naglasiti da je preduslov za pouzdan i bezbedan rad postrojenja kvalitetna priprema, odnosno remont koji se obavlja u periodu između dve grejne sezone.\nJP Grejanje Smederevo mirno je i profesionalno privelo prethodnu grejnu sezonu kraju. I prošla zima bila je blaža od prethodne, što je išlo na ruku toplanama, tako da su već od 10. aprila sva postrojenja bila izvan pogona. Predaha, međutim, nije bilo, već su odmah krenule remontne aktivnosti i druge pripreme za novu grejnu sezonu.\nVladimir Kulagić, direktor smederevske toplane, kaže da su na par mesta sanirani toplovodi, tačnije u kotlarnicama Parnjača, Papazovac, Samačka, Beogradska banka , dok je u planu zamena deonice toplovoda dvorištu iza zgrade Trg Republike 10, 12 i 14. Kako kaže Vladimir Kulagić, jedna kotlovska jedinica je remontovana, a u toku su pripreme za zamenu tri izmenjivača toplote u toplotnim podstanicama, nakon čega se očekuje osetnije poboljšanje kvaliteta grejanja.\nPo njegovim rečima, najvažniji deo proizvodnog procesa jeste proizvodnja i distribucija toplotne energije, ali je, dodaje Kulagić, svakako potrebno naglasiti da je preduslov za kvalitetan, pouzdan i bezbedan rad postrojenja kvalitetna priprema, odnosno remont koji se obavlja u periodu između dve grejne sezone.\nKoliko je remont zahtevan posao govori i činjenica da je za planirane radove potrebno angažovanje najstručnijih ekipa koje preduzeće ima na raspolaganju, počev od varioca, pa do električara automatičara, a posebno angažovanje osposobljenih i usko specijalizovanih firmi kao trećih lica, iz oblasti automatskog upravljanja u termotehnici i termoenergetici. Naravno bez dobro planiranih finansijskih sredstava, naglašava Kulagić, nema puno prostora za dobar rezultat kada je priprema postrojenja za narednu grejnu sezonu u pitanju.\nDirektor JP Grejanje najavio je svojevremeno i nabavku većih količina tzv. Curkulacionih pumpi. U pitanju su toplotne cirkulacione pumpe koje se koriste u kotlarnicama, ali još uvek nije utvrđena konačna specifikacija. Takođe, na izbor opreme uticaće i dodatna analiza rada nekoliko kotlarnica i konkretni parametri koji moraju biti zadovoljeni, dodaje Vladimir Kulagić.Inače nekoliko godina unazad nije dovoljno ulagano u taj segment opreme. U JP Grejanje više su, naime, bili usmereni ka ugradnji SKADA sistema, odnosno razvoju centralnog nadzora i upravljanja radom toplotnih podstanica. Taj posao se polako, ali sigurno privodi kraju, a sada je neophodan početak sukcesivne zamene i ugradnje novih cirkulacionih pumpi sa frekventnom regulacijom. Ne zato što postojeće nisu ispravne, već što su tehnički prevaziđene. Nove, ističe Vladimir Kulagić, štede električnu energiju i daju bolje rezultate Što se tiče početka realizacije više projekata, projekat konverzije kotlarnice Senjak sa mazuta na drvnu sečku, odnosno sa fosilnog goriva na biomasu najavljen je kao prvi, ali još uvek preduzeće nema potvrdu iz Kancelarije za javna ulaganja da je subvencija na raspolaganju, a bez toga ne mogu da otpočnu radovi.\nU svakom slučaju korisnici će blagovremeno biti obavešteni o svim aktivnostima vezanim za početak realizacije navedenih projekata, naglasio je Vladimir Kulagić, direktor JP Grejanje. U JP Grejanje nikada ne zaboravljaju da istaknu veoma dobru saradnju i korektne odnose sa osnivačem – Gradom Smederevom, kao i očekivanja da ona bude još uspešnija u narednom periodu.


Autoservis GTA, Ugradnja plina, plin, auto-gas, autogas sistem, tečni naftni gas TNG\nUgradnja plina danas je tehnološki naprednija nego u prošlosti i može se odraditi na više od 95 % automobila. Sva vozila koja koriste benzin ili dizel kao primarni energent mogu biti konvertovana na plin. Bez obzira da li je reč o karburatorskim, injection ili najsavremenijim vozilima u njih može biti ugrađen sistem za korišćenje plina (auto-gas sistem), kao pogonskog goriva. Sistem napajanja benzina vašeg vozila određuje koji će auto-gas sistem biti ugrađen.\nPored toga što je važno da oprema bude u skladu sa odgovarajućim standardima (67R01), važno je i da ugradnja te opreme teče po strogo utvrđenim (67R01) pravilima. U prilog činjenici da je u GTA sve urađeno kako treba ide i podatak da po završenoj ugradnji možete dobiti potvrdu, uverenje (atest) nadležne institucije kao potvrdu da su svi sklopovi proizvedeni i ugrađeni po 67R01 standardima koji se primenjuje na teritoriji EU.\nVrsta auto gas sistema određuje razliku u potrošnji benzina i plina. Ukoliko je sistem savremeniji, razlika je manja. To važi i za pad snage, ako je motor u dobrom stanju, i imate dobaro ugrađen auto-gas sistem, razlike su minimalne. Međutim, ukoliko je auto gas sistem loše podešen potrošnja plina može biti znatno uvećana u odnosu na benzin. Iz tog razloga nemerljivo je važno gde, i u kom servisu ćete raditi ugradnju plina.\nTečni naftni gas je smeša gasova koji nastaju prilikom prerade nafte. Od dominantnih gasova izdvajaju se butan, propan, propen, butena i pentana. Lako je isparljiv na atmosferskom pritisku, i u odnosu na benzin i dizel momentalno isparava u kontaktu sa vazduhom, što znači da je potpuno bezbedan. Prednosti auto-gasa pored predhodno navedenog, ogledaju se u:\nugradnjom plina imate alternativu, dva goriva u vozilu\nzahvaljujući dobro ugrađenom autogasnom sistemu umanjena je emisija CO2;\nautogas sagoreva bez dima, ostataka, taloga i neprijatnih mirisa;\nCena AUTO-GASA biće uvek niža za cca50% od cene benzina\nVaša potrošnja benzina na 100km\nPotrošnja gasa na 100 km\nPodesite ili upišite cenu benzina\nPodesite ili upišite cenu gasa\nTrošak benzina na 100 km\nTrošak gasa na 100 km\nUtrošak benzina na 1000 km\nUtrošak gasa na 1000 km\nUtrošak benzina na 10 000 km\nUtrošak gasa na 10 000 km\nUšteda na pređenih 1000 km\nUšteda na pređenih 10 000 km


Kompanija Keprom službi hitne pomoći u Užicu uručila fiksator za bezbedan prevoz dece\nU okviru kampanje "Bezbednost nikada nije na odmoru", kompanija Keprom je u subotu 29. septembra službi hitne pomoći u Užicu uručila fiksator za bezbedan prevoz dece.\nDeveta MAM klupa za dojenje postavljena u Kragujevcu\nKompanija Keprom je u sredu 29. avgusta u Kragujevcu u Velikom parku kod fontane postavila MAM klupu za dojenje.\nI Čačak dobio MAM klupu za dojenje\nU petak 27. jula u Gradskom parku u Čačku kompanija Keprom postavila je MAM klupu za dojenje, prvu u Čačku a ukupno osmu u okviru projekta "MAMino mesto za dojenje".\nKompanija Keprom po drugi put donirala fiksator za bezbedan prevoz dece službi hitne pomoći u Čačku\nU petak 27. jula u Domu zdravlja u Čačku službi hitne pomoći doniran je fiksator za bezbedan prevoz dece. Ovo je drugi put da u okviru kampanje "Bezbednost nikada nije na odmoru" kompanija Keprom donira fiksator službi hitne pomoći u Čačku. Prvi fiksator uručen je u decembru 2016. godin...\nKompanija Keprom u Pančevu postavila MAM klupu za dojenje i uručila donaciju službi hitne pomoć\nKompanija Keprom je danas još jednom na delu pokazala opredeljenost ka društveno odgovornom poslovanju. U Narodnoj bašti u Pančevu kompanija Keprom postavila je MAM klupu za dojenje i uručila donaciju službi hitne pomoći, fiksator za bezbedan prevoz dece.\nKompanija Keprom uručila donaciju NURDOR-u\nU utorak 12. decembra predstavnici kompanije Keprom uručili su donaciju Nacionalnom udruženju roditelja dece obolele od raka NURDOR.\nKompanija Keprom dobila sertifikat o umanjenju emisije CO2 za 2016. godinu\nKompanija Keprom dobila je sertifikat za doprinos u smanjenju emisije CO2 u atmosferu za 2016. godinu i time još jednom na delu pokazala posvećenost društveno odgovornom poslovanju. Ovo je treća godina zaredom da kompanija Keprom dobija ovaj sertifikat, a sudeći prema podacima rezul...\nKompanija Keprom nastupila na XXVIII FASUS-u\nZimski farmaceutski susreti FASUS, održani 3. novembra u hotelu Hyatt Regency u Beogradu bili su prilika da se, pored 35 kompanija učesnika, svojim asortimanom stručnoj javnosti predstavi i kompanija Keprom sa proizvodima iz kategorija Medicinska i pomoćna lekovita sredstva i Dodaci ishrani.\nKompanija Keprom učestvovala na 48. Pedijatrijskim danima Srbije\nOd 5. do 7. oktobra u zgradi Medicinskog fakulteta u Nišu u organizaciji Udruženja pedijatara Srbije održani su 48. Pedijatrijski dani Srbije. Jedna od kompanija koja je uzela učešće i time dala podršku ovoj manifestaciji bila je i kompanija Keprom. Kompanija Kepro...


Peti sastanak partnera i studijska poseta u Notingemu u okviru projekta 3D4VET - Beogradska otvorena škola\nPeti sastanak partnera u okviru projekta „3D4VET - Kurikulum za 3D modelovanje i aplikacije za 3D štampače i skenere u stručnim školama“ održan je 17. i 18. jula 2018. godine u Notingemu u Ujedinjenom Kraljevstvu. Takođe, u periodu od 16. do 20. jula održana je i studijska poseta za nastavnike srednjih škola koji su imali priliku da se detaljnije upoznaju sa primenom 3D tehnologija.\nTokom sastanka partneri su diskutovali o aktuelnim aktivnostima u okviru projekta. Posebna pažnja je posvećena pripremi pilotiranja kreiranih materijala za učenje i instruktivnih video materijala o 3D štampanju, koje će se sprovesti u pet zemalja.\nCilj studijske posete je bio sticanje znanja o mogućnostima primene novih tehnologija i 3D štampača u obrazovanju kroz predavanja i radionice. U poseti je učestvovalo 11 nastavnika iz pet zemalja uključujući i jednog nastavnika iz Srbije.


Stabilizacija rasta i inflacije opravdavaju stimulativne mjere ECB – The PRESTIGE\nPrivredni rast i inflacija u eurozoni se izgleda stabilizuju nakon velikih padova u prošloj godine, što opravdava produženu primjenu stimulativnih mjera Evropske centralne banke, izjavio je danas Iv Merš, član odbora ECB-a.\n“Ekonomija sigurno daje pozitivne znake stabilizacije… a isto važi i za inflaciju”, rekao je Merš na jednog finansijskoj konferenciji u Frankfurtu, prenosi Rojters.\nDodao je da takav razvoj situacije može da podstakne ECB na diskusiju o njenoj procjeni rizika, u okviru koje bi se razmotrilo da li ti rizici i dalje vrše pritisak na rast ili su sada uravnoteženi.\n“Bilo bi preuranjeno da se na to odgovori sada, ali se sigurno krećemo u pravom smjeru, što za nas centralne bankare znači potvrdu da vodimo odgovarajuću monetarnu politiku”, rekao je Merš.\nECB je u septembru odobrila niz podsticajnih mjera uprkos protivljenju mnogih kreatora monetarnih politika, u nadi da će tako zaustaviti dugotrajan pad ekonomske ekspanzije koji je čak izazvao strah od recesije, posebno u Njemačkoj, najvećoj ekonomiji 19-članog bloka.\nNaredni sastanak ECB-a će biti održan 23. januara, na kome se očekuje da će zadržati aktuelnu politiku nepromijenjenom.


Amerika razmešta eskadron lovaca u Estoniji - 21.09.2015, Sputnik Srbija\nAmerika razmešta eskadron lovaca u Estoniji\nSjedinjene Američke Države će razmestiti lovce A-10 u vazdušnoj bazi Emari u Estoniji, saopštio je komandant Ratnog vazduhoplovstva Estonije Jak Tarien. 21.09.2015, Sputnik Srbija\npolitika, vesti, evropa, svet, estonija\n11:06 21.09.2015 (Osveženo: 16:19 05.10.2015)\n© AFP 2021 / Brendan SmialowskiAvioni A-10 Thunderbolt II snimljeni u vojnoj bazi u Arizoni.\nSjedinjene Američke Države će razmestiti lovce A-10 u vazdušnoj bazi Emari u Estoniji, saopštio je komandant Ratnog vazduhoplovstva Estonije Jak Tarien.\n„Ovog puta novinari nisu ukrasili obaveštajnu analitiku. Šta su radili ovi veliki transportni avioni koji su cele nedelje priletali u Emari, ako nisu isporučivali opremu za celu eskadrilu? Logistika je na mestu, ’hokaj‘ će stići sutra!“, ispričao je Tarien i dodao da će avioni prileteti 21. septembra.\nSaopšteno je ranije da će Amerika razmestiti u Evropu 12 lovaca A-10, mada tačno mesto raspoređivanja nije bilo poznato.\nU vazdušnu bazu Emari u sredu je sleteo jedan od najvećih transportnih aviona C-5M „supergalaksi“ na svetu. Ove nedelje u Emariju su boravili sa istim ciljem i transportni avioni tipa „boing“ 747-400F, piše „Postimes“.\nMinistarstvo odbrane Estonije saopštilo je da su avioni dopremili i opremu za vojne vežbe Estonije i SAD koje će se održati u baltičkoj državi uz učešće 12 aviona. Vojne vežbe će početi 22. septembra i trajaće do 6. novembra.


Osmanović: Cilj nam je da uđemo u viši rang takmičenja - JuGmedia\nOsmanović: Cilj nam je da uđemo u viši rang takmičenja\nFoto: FB Fudbalski klub "Radnički" Vranje\nRetko ko je u Vranju očekivao da će Fudbalski klub „Radnički“, koji se posle petnaest godina pauze pojavio na vranjskoj fudbalskoj sceni, prvi deo fudbalskog prvenstva u Pčinjskoj okružnoj ligi završiti na odličnom sedmom mestu.\nTo, međutim, nimalo nije iznenadilo trenera ovog kluba i nekadašnjeg proslavljenog fudbalera „Dinama“, Dejana Osmanovića, koji je svoj tim znalački vodio kroz sve utakmice. Imajući u vidu postignuto on pauzu između dve fudbalske sezone koristi za uvežbavanje novih fudbalskih varijanti sa novim igračima koje namerava da dovede u tim kako bi naredne sezone svoj fudbalski klub uveo u „Nišku zonu“, odnosno viši rang takmičenja.\n„Zahvaljujući čelnim ljudima lokalne samouprave od kojih u svemu imamo veliku podršku dobili smo termin u sportskoj hali za probu novih igrača. Želim da napravim tim sa kojim ću moći da idem na pobedu i u duelima sanajjačim klubovima u našem rangu takmičenja. Mi već u timu imamo talentovane fudbalere od sedamnaest i osmanaest godina koji su za klub sjajno odradili posao u završenoj fudbalskoj polusezoni. Sa novim igračima koje budemo doveli mislim da možemo da ostvarimo jš bolje rezultate“, ističe naš sagovornik.\nOsim što radi na sprovođenju nove taktike trener Osmanović sa svojim stručnim štabom uređuje i prostoriju za ekonomat svog fudbalskog kluba u sedištu Pete mesne zajednice.\nPromene vremena pogađaju sve ljude\nfudbalski klub radnički\nSutra bez struje dva sela i jedna ulica\nBez struje će u utorak, 22. marta od 9 do 13 sati Rečica i Slavnik, saopštila je Elektrodistribucija Leskovac. (više…)\nDečak sa juga šampion u šahu u celoj Srbiji\nNakon što je kao osmogodišnji dečak Vuk Ćirkiović postao vice prvak države u šahu i prvak Centralne Srbije, ovaj mladi Nišlija nastavlja da niže…\n09.12.2021. u 12:37\nBravo,pokazatelj dobrog rada.Sve najbolje.


Misliu: Ista prava za Albance u Preševskoj dolini i Srbe na Kosovu - JUGPRESS\nPredsednik Nacionalnog saveta Albanaca i Skupštine opštine Bujanovca Joniz Musliu rekao je na press konferenciji u Bujanovcu da je poseta predsednika Albanije ovoj opštini “istorijska”\nOn je ocenio i da je ova poseta “signal” da će se ubuduće problemi Albanaca u Bujanovcu, Preševu i Medveđi rešavati zajedničkim zalaganjem vlada Albanije i Srbije.\n“Ovo područje je najsiromašniji deo Evrope, a Srbija nije zainteresovana da ulaže svoja sredstva u Preševsku dolinu. Ono što traže Albanci koji ovde žive jeste da budu ravnopravno tretirani. Ne može Evropa imati dva aršina: jedan za Albance, a drugi za Srbe na Kosovu. To je u interesu i Albanaca, ali to je i interes Evrope”, tekao je kazao je Musliu.\nOn je dodao i da je predsednik Albanije, tokom razgovora s lokalnim političarima u Bujanovcu, rekao da će problemi nedostatka udžbenika na albanskom jeziku ubrzo biti rešeni, u saradnji s Ministarstvom prosvete Srbije.


U okviru obeležavanja Četvrte svetske nedelje bezbednosti saobraćaja na putevima, koja traje do 14. maja, Apatinska pivara je, uz podršku opštine Apatin i grada Sombora, organizovala treninge bezbedne vožnje za sto apatinskih i somborskih maturanata koji imaju za cilj da što više punoletnih srednjoškolaca koji poseduju vozačku dozvolu, prođe kroz treninge bezbedne vožnje, nauči da prepozna i reaguje na opasnosti tokom vožnje i stekne realno vozačko iskustvo.\nStručnjaci iz oblasti bezbednosti u saobraćaju smatraju da je najveći uzrok saobraćajnih nezgoda u kojima učestvuju mladi vozači preveliko samopouzdanje sa jedne strane i manjak iskustva sa druge strane. Koncept jednodnevnog treninga podrazumeva da polaznici prođu kroz niz teoretskih, ali pre svega praktičnih, vrlo realističnih situacija za upravljačem automobila. Takođe, ovaj trening je jedinstvena prilika da se mladim vozačima skrene pažnja da bezbednom vožnjom ne poštuju samo zakonske norme, već čuvaju sopstveni i životi drugih učesnika u saobraćaju.\nUčenici su se složili da im je ovo iskustvo dragoceno. Rizične situacije u vožnji koje su tokom treninga iskusili u bezbednim uslovima, bile bi mnogo dramatičnije da su se desile u realnoj vožnji, naveli su maturanti, kao i da su sada daleko pripremljeniji za upravo tu vrstu okolnosti u saobraćaju.


Pad tržišta osiguranja u ovoj godini, premije povezane s pandemijom imale rast - Indikator.ba\nPad tržišta osiguranja u ovoj godini, premije povezane s pandemijom imale rast\n16.5.2020 05:26 | Indikator.ba\nOsiguravajuća društva u Federaciji BiH zabilježila su pad premije u prva četiri mjeseca ove godine, a pozitivan razvoj predstavlja rast dodatnih osiguranja uz osiguranje života kao rezultat uticaja pandemije Covid-19, izvještava Indikator.ba.\nUkupna premija osgiuravatelja u Federaciji BiH iznosila je 169,7 miliona KM, što je za 1,6 posto manje nego u istom periodu godinu ranije, kada je premija bila 172,5 miliona KM.\nUprkos ukupnom padu, neki vidovi osiguranja koji su povezani sa krizom koju je izazvala pandemija korona virusa zabilježili su rast.\nTako su, između ostalog, dodatna osiguranja uz osiguranje života imala rast od 26,6 posto, a ukupna premija popela se sa 2,5 na 3,2 miliona KM. Osiguranje troškova pravne zaštite imalo je rast od 1.423 posto, ali je riječ o malim iznosima, sa 720 KM premija je porasla na 10.200 KM.\nOsiguranja od nezgode imala su rast od 9,1 posto na 12,3 miliona KM, dok je premija ostalih osiguranja imovine zabilježila povećanje od 27 posto na 9,2 miliona KM.\nNajzastupljeniji vid osiguranja - osiguranje od autoodgovornosti - imalo je pad od 2,9 posto na 75,3 miliona KM, sa 77,6 miliona KM u istom periodu prošle godine.\nU segmentu životnog osiguranja rente su registrovale pad od 65,4 posto, a ukupna premija po ovom osnovu bila je u četiri mjeseca ove godine 108 hiljada KM.\nOba društva imala su pad ukupne premije, ali je on kod Adriatica bio veći i iznosio je 5,2 posto, dok je kod Sarajevo osiguranja iznosio 1,2 posto. Ukupna premija Adriatic osiguranja bila je za period januar-april ove godine 20,4 miliona KM, a Sarajevo-osiguranja 22,2 miliona KM.\nMeđu 10 osiguravatelja iz Republike Srpske koja posluju na tržištu Federacije BiH rast su imali Euros osiguranje, koje je ušesterostručilo premiju, Winer osiguranje (+16,9 posto), Premium osiguranje (+10,7 posto) i Aura osiguranje (+5,3 posto). Najveći opad, od -13,3 posto imalo je Brčko-Gas osiguranje.


Trenutačno nedostaje zakonska regulativa, infrastruktura i odgovarajuća evidencija\n20.05.2019. - 09:19\ngrađevinski otpad, recikliranje otpada, Bosna i Hercegovina, Sarajevo\nVlada Kantona Sarajevo zatražila je od Federalnog ministarstva okoliša i turizma hitno donošenje Pravilnika o upravljanju građevinskim otpadom u Federaciji BiH. Također, od Federalnog ministarstva prostornog uređenja zatražene su izmjene i dopune Zakona o građevinskim proizvodima koje se tiču ponovnog korištenja recikliranog otpada kao građevinskog proizvoda, uz propisivanje kvalitete i postupaka ispitivanja takvih građevinskih materijala.\nMinistarstvo prostornog uređenja, građenja i zaštite okoliša Kantona Sarajevo priopćilo je kako je Kantonalnim planom zaštite okoliša (KEAP) kao i Planom upravljanja otpadom KS-a utvrđen nedostatak zakonske regulative za upravljanje građevinskim otpadom, nedostatak infrastrukture za zbrinjavanje građevinskog otpada, kao i nepostojanje odgovarauće evidencije o ukupnim količinama građevinskog otpada.\nTrenutačno se takav otpad uglavnom odlaže na odlagalištu Smiljevići, koje može primiti samo ograničene količine. Stoga na području Kantona Sarajevo nastaju divlja odlagališta.


Prirodno-matematički fakultet, 18.03.2020\nOnlajn takmičenje u programiranju za učenike osnovnih i srednjih škola\n/ PRIRODNO-MATEMATIČKI FAKULTET /VIJESTI /ONLAJN TAKMIČENJE U PROGRAMIRANJU ZA UČENIKE OSNOVNIH I SREDNJIH ŠKOLA\nTreću godine za redom, Prirodno-matematički fakultet Univerziteta Crne Gore i kompanija doMEn d.o.o. organizuju jedino onlajne takmičenje u programiranju za učenike osnovnih i srednjih škola.\nPrvo kolo ovogodišnjeg takmičenja zakazano je za subotu, 28. marta u 15:30 časova, dok će se prijavljeni učenici u rješavanju takmičarskih zadataka oprobati i narednih mjeseci, kroz ukupno tri kola takmičenja.\nOno što ovo takmičenje izdvaja od svih ostalih jeste to što je online, pa mu zainteresovani mladi programeri mogu pristupiti od svoje kuće, a za rješavanje zadataka na raspolaganju imaju četiri sata.\nNa ovaj način, organizatori se trude da u nove načine takmičenja uvedu i mlade u Crnoj Gori: “Ovako se organizuju nacionalna takmičenja i u mnogim drugim zemljama – dovoljno je da takmičar ima pristup računaru i internetu, i znanje može odmjeriti sa svojim vršnjacima i iz svog doma, bez putovanja u drugi grad ili državu. Na taj način, mladima ukazujemo na to da im se, i u tom uzrastu, otvaraju brojne prilike uz internet i nove tehnologije” potvrdio je i Goran Šuković, profesor na Prirodno-matematičkom fakultetu Univerziteta Crne Gore i idejni tvorac takmičenja.\nI ove godine će, kao i prethodnih, rješenja zadataka biti dostupna odmah. Jer kako sami takmičari kažu, rješenja im značajno pomažu da provjere svoje ideje ili da se bolje pripreme za naredno kolo, odnosno za bilo koje drugo takmičenje u budućnosti.\nIzvršni direktor kompanije doMEn, Predrag Lešić, naveo je: “Znam da ima mnogo onih koji programiranje uče u našoj Školi programiranja, ali i od kuće, samostalno, a možda se plaše takmičenja i toga da sredina očekuje dobre rezultate. Ovo je zaista prilika za sve njih, jer su rezultati nakon svakog kola anonimni – samo takmičar zna koliko je poena ostvario i ima šansu da već u narednom kolu popravi rezultat. Na ovaj način, svi zainteresovani imaju priliku da testiraju svoje znanje prije većih takmičenja, susretnu se sa potpuno novim izazovima i kroz cijelo iskustvo takmičenja nauče puno.”\nKako bi se prijavili za učešće u DoMEn kupu, zainteresovani treba da pošalju e-mail na informatikacg@gmail.com u kojem će pružiti informacije o svom imenu, prezimenu, školi koju pohađaju, razredu i gradu iz kojeg dolaze. Za svakog prijavljenog učenika biće kreiran nalog u takmičarskom sistemu, a odmah nakon dobijanja povratnog maila, uz korisničko ime i lozinku, moći će da pristupe probnom takmičenju na ovom linku. Organizatori su takođe obezbijedili i tutorijal za sve takmičare koji prvi put pristupaju ovakvom sistemu takmičenja.\nZa sve dodatne informacije zainteresovani se mogu informisati na portalu www.stemedukacija.me, koji je kompanija doMEn pokrenula prošle godine, u cilju informisanja mladih o svom prilikama koje stvara u Crnoj Gori, iz oblasti programiranja i novih tehnologija. Na istom portalu se nalaze nastavni materijali DoMEn škole programiranja, kako bi svi oni koji su zainteresovani za učenje programiranje, a nisu bili u prilici da učestvuju u Školi, mogli započeti sa učenjem programiranja i kod kuće.\nKONAČNE RANG-LISTE KANDIDATA ZA UPIS NA 1. GODINU STUDIJA NA PMF-u - II rok\nPRELIMINARNE RANG-LISTE ZA UPIS NA PRIRODNO-MATEMATIČKI FAKULTET ZA STUDIJSKU 2020/2021. GODINU - II ROK\nKONAČNE RANG-LISTE KANDIDATA ZA UPIS NA 1. GODINU STUDIJA NA PMF-u\nPRELIMINARNE RANG-LISTE ZA UPIS NA PRIRODNO-MATEMATIČKI FAKULTET ZA STUDIJSKU 2020/2021. GODINU\nCentar izvrsnosti za biomedicinska istraživanja u Crnoj Gori podstiče profesionalni razvoj mladih istraživača\nUplata školarine za studijsku 2019/20


Dešavanja Stigao Sinofarm, počinje masovna vakcinacija\nMinistarka Jelena Borovinić Bojović se zahvalila NR Kini na izuzetnoj sardanji i tradicionalno dobrim odnosima, koji su rezultirali ovako velikom isporukom.\n“Obavještavam crnogorsku javnost da je danas u Crnu Goru stigao do sada najveći kontingent vakcina. 201 200 Sinofarm vakcina upravo je stiglo na crnogorski aerodrom, čime su se apsolutno stekli uslovi za započinjanje masovne vakcinacije. Koristim ovu priliku da pozovem sve građane i građanke Crne Gore da se odazovu na vakcinaciju i da budu apsolutno sigurni da je vakcina bezbjedna, efikasna i kvalitetna”, naglasila je ministarka Borovinić Bojović.\nZahvalila je državi Kini, što su nam omogućili započinjanje masovne vakcinacije u ovom ovako važnom trenutku.\n“ Ovaj događaj još jedna je potvrda tradicionalno dobrih, prijateljskih i iskrenih odnosa između država Kine i Crne Gore”, kazala je Borovinić Bojović.\n“Međunarodna zajednica dijeli zajedničku budućnost, te bez međunarodne saradnje, nećemo pobjediti u borbi protiv pandemije. Sve pomoći i dugoročna saradnja sa Crnom Gorom su iskrene i sa dubokim prijateljstvom, zasnovane na jednakosti, uzajamnom poštovanju i razumjevanju”, saopštio je ambasador Liu Đin.\nPrethodni tekstPrvi maj: Međunarodni praznik rada\nSledeći tekstVraneška dolina\nEstetika brzine u Dvorcu Petrovića


1780\tObjavljeno 11 april 2021 Autor: Bojan Trgić\nProjekti iz oblasti saobraćaja koji podrazumijevaju rekonstrukciju magistralnog puta Klašnice-Gradiška i Vrbaška-Kozarska Dubica, su prioritet koji ćemo u narednom periodu realizovati, poručio je Dodik.\n"Činjenica da je grad Gradika povezana atuoputem sa Banjalukom i dalje prema Doboju govori o tome da je Gradiška promijenila svoj imidž i da izgradnjom mosta koji očekujemo da će biti u idućoj godini i povezivanjem sa autoputem Beograd-Zagreb sigurno će biti dobrobit za cijelu Gradišku i rasterećenje njene lokalne infrastrukture. Rekonstrukcija puta koji će ići od Klašnica prema Gradišci je nešto što očekuje i Laktaše i Gradišku ali isto tako i rekonstrukcija puta Vrbaška prema Dubici."\nDodik je naglasio da je u Gradišci vidljiv sveukupni razvoj čemu je značajno doprinijenila i pomoć sa republičkog nivoa. Upravo na toj pomoći se zahvalio gradonačelnik Gradiške Zoran Adžić, naglašavajući da Gradiška ima podršku organa Republike Srpske na svim nivoima.\n"Moram reći da u protekle četiri godine zahvaljujući obostranoj saradnji grada Gradiške i Vlade Republike Srpske i svih organa Republike Srpske grad Gradiška je nastavio svoj infrastrukturni razvoj."\nPored pomenutih projekata pričalo se i o savskom nasipu koji je rekonstruisan u dužini od 56 kilometara ali i o izazovima koje je sa sobom donijela pandemija. Pored ove posjete Gradišci, Dodik je najavio da će u naredna tri mjeseca posjetiti sve lokalne zajednice u Republici Srpskoj.\nBojan Trgić\tMilorad Dodik,\tZoran Adžić


Bošković: Hrana zdrava, kupovati je na legalnim mestima\nM. D.\t 7. aprila 2016. 11:54\nGrađani Srbije mogu biti sigurni da jedu zdravu, kvalitetnu i bezbednu hranu, jer inspekcijske službe sprovode redovne kontrole u cilju garantovanja ispravnosti proizvoda, izjavila je danas ministarka poljoprivrede i zaštite životne sredine Snežana Bogosavljević Bošković.\nBošković je savetovala građanima da prehrambene proizvode kupuju na mestima koja su registrovana, budući da su ona predmet redovnih kontrola, a da nikako ne kupuju na nedozvoljenim mestima za prodaju, odnosno u takozvanoj “sivoj zoni”.\n“Uvek treba da kupuju u supermarektima, radnjama, na pijacama i mestima koja su registrovana i ovlascćena za prodaju jer inspekcijske službe tu uzimaju uzorke hrane i ispituju je”, rekla je ministarka na konferenciji na temu bezbednosti hrane “Šta jedemo” u Beogradu.\nIstičući da naši proizvođaci u svet izvoze kvalitetne i bezbedne proizvode, ona je navela da su kontrole koje se sprovode na našem tržistu u skladu sa evropskim i da naše nadležne službe čine sve da proizvodi, koji se nađu na rafovima, budu zdravsteno bezbedini i ispravni za potrošače.\n“Tačno je da se povremeno dešavaju probemi, ali ono što je dobro to je da je Srbija usaglasila svoje propise u oblasti kontrole i bezbednsti i zdravstvene ispravnosti hrane sa evropskim propisima i onima koji važe na drugim tržištima a na koja izvozimo”, rekla je Bošković.\nhranaSnežana Bogosavljević Bošković


Dodik: Memorandum o saradnji sa SAD povodom putničkih podataka štetan je po interese RS - Sve o Srpskoj\nNARODNOJ SKUPŠTINI PREDOČIO DA GA TREBA ODBITI I ZATO ŠTO NIJE U SKLADU SA USTAVOM BiH\nRepublika Srpska nema nijedan razlog da se dvoumi u vezi sa tim jer ono što je mimo Ustava i mimo interesa i nadležnosti institucija Republike Srpske ne može da bude prihvaćeno taman na drugoj strani bile SAD i sve druge zemlje zajedno\n„Migranti su problem koji je proizvela Evropska unija olako obećavajući utočište. I dalje ne pristajemo da u Srpskoj postoje centri za migrante, a tražili su tri – u Zalužanima kod Banjaluke, u Bijeljini i Trnovu. Migrante treba bez oklijevanja deportovati u zemlje iz kojih su došli“\nSRPSKI član Predsjedništva BiH Milorad Dodik smatra da je odluka o odobravanju i zaključivanju Memoranduma o saradnji između Ministarstva bezbjednosti u Savjetu ministara i Ministarstva unutrašnje bezbjednosti SAD o saradnji u vezi sa upotrebom putničkih informacija veoma štetna po interese Republike Srpske i nije u skladu sa Ustavom BiH.\nIstakao je da se Memorandumom zadire u ustavno – pravni poredak i pokušava skrnaviti ustavna nadležnost Srpske te da je njime ugrožen interes Republike Srpske.\nU Banjaluci je počela posebna sjednica Narodne skupštine Republike Srpske na kojoj će poslanici, na zahtjev Dodika razmotriti i izjasniti se o izjavama člana Predsjedništva BiH iz Republike Srpske o proglašenju odluka Predsjedništva BiH, usvojenih bez konsenzusa na sjednici 22. jula, veoma štetnim po vitalne interese Srpske.\nOn je rekao da to nikada nije do kraja sprovedeno, kao ni ovaj put kada nisu dostavljena na traženje Predsjedništva BiH mišljenja nadležnih institucija, „nego su pokušali zbrzati u nastojanju da se upravo proizvede ova situacija“.\nSrpski član Predsjedništva BiH je rekao da Republika Srpska nema nijedan razlog i potrebe da se dvoumi u vezi sa tim, ističući da ono što je mimo Ustava i mimo interesa i nadležnosti institucija Republike Srpske ne može da bude prihvaćeno „taman na drugoj strani bile SAD i sve druge zemlje zajedno“.\n„Migrante treba deportovati u zemlje iz kojih su došli“\nMilorad Dodik istakao je da Republika Srpska ima najjasniju politiku o migrantima čiji je ključni stav da se migranti bez oklijavanja deportuju u zemlje iz kojih dolaze.\n– Smatramo da su migranti problem koji je proizvela Evropska unija olako obećavajući utočište, nakon čega je prekinula komunikaciju u vezi sa dolaskom migranata, zbog čega se oni sada jedino mogu „parkirati“ u BiH i navodno čekaju da pređu u EU, a do tada se ovdje u BiH razmještaju – konstatovao je Dodik.\n– Uspješno smo se nosili sve ovo vrijeme, uz neke male incidente koje smo imali. Bez obzira na ponuđenu pomoć i novčana sredstva nekih evropskih subjekata, odbili smo da na prostoru Srpske formiramo centre – rekao je Dodik.\nTagovimigranti Milorad Dodik Predsjedništvo SAD


Rješenja za 80.000 bespravno izgrađenih objekata\nPredsjednik Republike Srpske Milorad Dodik rekao je danas svjedočeći u Haškom tribunalu na suđenju bivšem komandantu Vojske Republike Srpske generalu Ratku Mladiću da su muslimani u BIH htjeli da nametnu svoju volju Srbima i Hrvatima i proglase nezavisnu\nDanas više sunčanih perioda\nU Republici Srpskoj i Federaciji BiH danas se očekuje više sunčanih perioda nego prethodnih dana uz prijatno toplo vrijeme.\nVilijam Peri: Kvarenje odnosa s Moskvom počelo u BiH\nI SAD snose odgovornost za pogoršanje odnosa s Moskvom, barem u istoj mjeri kao i Rusija, a pogoršanje je započeto NATO misijom u BiH, izjavio je Vilijam Peri, sekretar za odbranu bivšeg predsjednika SAD Bila Klintona, na okruglom stolu održanom u Vašingt\nCrno tržište oružja na Balkanu: Cijena kalašnjikova 300 do 500 evra\nAkumulirani gubitak Rafinerije nafte Brod veći od pola milijarde KM\nRafinerija nafte u Brodu završila je treći kvartal ove godine s gubitkom od oko 9,7 miliona KM.\nPresuda o vojnoj imovini otvara put BiH ka NATO-u?\nApelaciono vijeće Suda Bosne i Hercegovine narednih bi dana, možda i prije kraja godine, trebalo da donese konačnu odluku o žalbi Pravobranilaštva RS o knjiženju vojne imovine u Han Pijesku na državu BiH, saznaju "Nezavisne".\nMomir Lazarević, kandidat SNSD-a, načelnik opštine Milići\nPobjednik prijevremenih izbora za načelnika opštine Milići je kandidat SNSD-a Momir Lazarević koji je osvojio 2.766 glasova, a njegov protivkandidat Miloš Radić iz SDS-a 1.470 glasova, pokazuju prvi preliminarni rezultati Opštinske izborne komisije.\nEvropska komisija predstavila je hitne kratkoročne mjere kako bi se EU pripremil ...


Zvanična ponuda za Mbapea: Realov za bogatstvo ili za „0“ – Sport News Magazin\nNASLOVNA/FUDBAL/Zvanična ponuda za Mbapea: Realov za bogatstvo ili za „0“\nItalijnski novinar Fabricio Romano prenosi da je jedan od najboljih fudbalera današnjice ljudima koji su mu bliski još jednom jasno stavio do znanja da uopšte ne razmišlja o nastavku saradnje sa Svecima i da mu je jedina želja da se pridruži Kraljevskom klubu.\nMbapeu ugovor sa klubom iz Pariza ističe sljedećeg leta, a u četvrtak poslije podne potvrđena je informacija da je Real poslao novu zvaničnu ponudu – 170 miliona evra + 10 miliona evra bonus.\nIzvori bliski madridskom klubu smatraju da će to biti posljednja ponuda, dodaje Romano.\nDakle, kako sada stvari stoje, jasno je da je sve u rukama rukovodstva Svetaca, koje je na sve načine pokušalo da zadrži Mbapea, ali nije uspjelo.\nUkoliko PSŽ ne prihvati ponudu Madriđana, francuski reprezentativac će ostati u Parizu do isteka ugovora i sljedećeg ljeta se kao slobodan igrač preseliti u Real. Računica koja svakako ne ide na ruku francuskom klubu…\nOčekuje nas uzbudljiva završnica prelaznog roka, a eventualni odlazak Mbapea vjerovatno bi pokrenuo lavinu i drugih zanimljivih transfera.


Faktor | Migrantima u USK hitno potrebna pomoć\nMigrantima u USK hitno potrebna pomoć\nObjavljeno: 19.11.2018. u 16:15\nSa sastanka u Sarajevu FOTO: MINISTARSTVO\nNa sastanku je naglašeno da su formirani timovi koji sarađuju sa međunarodnim organizacijama koji se bave zdravljem i migrantima, ali pomoć koja stiže je nedovoljna\nMinistar civilnih poslova Bosne i Hercegovine Adil Osmanović razgovarao je u Sarajevu sa ambasadorom Turske u BiH Haldunom Kocom o zdravstvenoj zaštiti migranata i problemima s kojima se suočavaju zdravstvene ustanove Unsko-sanskog kantona. Sastanku su prisustvovali i ministar zdravstva i socijalne politike u Vladi Unsko-sanskog kantona Hazim Kapić i direktorica Doma zdravlja u Bihaću Anela Softić Kasumović koji su ukazali na tešku situaciju kada je riječ o opremljenosti zdravstvenih ustanova da zdravstveno zbrinu veliki broj migranata u Unsko-sanskom kantonu, a posebno na teritoriji općine Bihać.\n-Problemi s kojima se Bosna i Hercegovina suočava zbog velikog broja migranata su veliki. Ni jedna država samostalno se ne može nositi s ovakvom situacijom, pa ni Bosna i Hercegovina. Unsko-sanski kanton je u najtežoj situaciji i hitno im je potrebno pružiti pomoć a posebno bihaćkom domu zdravlja kojem je neophodno sanitetsko vozilo - rekao je ministar Osmanović.\nMinistar zdravstva i socijalne zaštite Unsko-sanskog kantona Hazim Kapić i direktorica Doma zdravlja u Bihaću Anela Softić Kasumović informirali su sagovornike da je mobilni ljekarski tim dnevno odgovoran za 120 pacijenata, a vikendom i više, što čini veliko opterećenje i ugrožava normalno funkcioniranje zdravstvenog sistema. Izrazili su bojazan za pojavu zaraznih bolesti i mogućnost da bude ugroženo i lokalno stanovništvo.\n-Trenutno imamo samo jedno sanitetsko vozilo i nerijetko smo u situaciji da moramo praviti procjene kome je u određenom trenutku prioritetno pružiti pomoć. Među migrantima na području naše općine ima djece, trudnica i bolesnika kojima je potrebna palijativna njega. Imajući u vidu da tek slijedi zima, da je veliki broj migranata u neuvjetnom smještaju, plašimo se da nećemo moći pomoći svima - rekla je direktorica Softić Kasumović.\nNa sastanku je naglašeno da su formirani timovi koji sarađuju sa međunarodnim organizacijama koji se bave zdravljem i migrantima, ali pomoć koja stiže je nedovoljna. Naglašeno je i da je nemjerljiva pomoć koju pruža lokalno stanovništvo.\nAmbasador Turske u BiH Haldun Koč rekao je da je njegova zemlja zbrinula veliki broj izbjeglica, te u potpunosti razumije problem s kojima se Bosna i Hercegovina trenutno suočava. Rekao je da će sa nadležnim institucijama u svojoj zemlji razmotriti na koji način Turska može pomoći. Ponudio je i pomoć Crvenog polumjeseca koji ima veliko iskustvo u ovoj oblasti.\nMinistar Adil Osmanović i ambasador Haldun Koč kratko su se dotakli i drugih oblasti saradnje, te naglasili da će predstojeća posjeta ministra turizma i kulture Turske krajem mjeseca Bosni i Hercegovini biti prilika za unapređenje saradnje.\nAdil OsmanovićHaldun Kocmigranti\nSutra novi saziv Predsjedništva: Ko je pozvan i zašto to nije velika svečanost?


"Kad sve ode dođavola, tu je porodica" - Porodični odnosi - Ringeraja.rs\nOni su ljudi koji paze na vas i vi pazite na njh - oni su vaša porodica.\nU čast Svetskog dana porodice koji se obeležava 15. maja, pročitajte nekoliko citata o porodici.\n"Majčina ljubav prema detetu je drugačija od svega drugog na svetu. Ne zna za divljenje, za sažaljenje, izaziva sve i nemilosrdno gazi sve što joj se nađe na putu", Agata Kristi.\n"Možete da poljubite svoju porodicu i prijatelje u znak pozdrava, mogu da vas razdvajaju kilometri, ali da ih istovremeno nosite u svom srcu, mislima, stomaku, jer ne živite samo vi u svet, već i svet živi u vama", Frederik Bučner.\n"Kada sam bio dečak od 14 godina, moj otac je bio tolika neznalica da sam jedva moga da podnsem da mu budem u blizini. Kada sam napunio 21 godinu, bio sam zapanjen koliko je naučio za sedam godina", Mark Tven.\n"Nijedan čovek nije živeo dovoljno dugo da mu dosadi zahvalnost dece ili ženina ljubav", Vilijam Batler Jejts.\n"Porodica je najvažnija stvar na svetu", princeza Dajana.\n"Na kraju dana, u porodici u kojoj ima ljubavi se sve može oprostiti", Mark Olsen.\n"Ne postoji ništa što može da te izludi kao porodica. Ili da te učini toliko srećnim. Ili uznemirenijim. Ili... sigurnijim", Džim Bučer.\n"Braća/sestre: deca istih roditelja od koji je svako savršeno normalno, sve dok nisu zajedno", Sem Levenson.\n"Porodica znači da niko nikada nije zaboravljen", Dejvid Ogden Stajers.\n"Čovek putuje svetom tražeći ono što mu treba, a zatim se vrati kući da to nađe", Džordž Mur.\n"Kada sve ode do đavola, ljudi koji ostanu uz vas - to je vaša porodica", Džim Bučer.\n"Sve srećne porodice liče jedna na drugu. Sve nesrećne porodice su nesrećne na svoj način", Lav Tolstoj.\n"Jednog dana ćeš za mene raditi stvari koje mrziš. To znači biti porodica", Džonatan For.\n"Porodica nije najvažnija stvar. Porodica je sve", Majkl Foks.\n"Šta možete da uradite za mir u svetu? Idite kući i volite svoju porodicu", majka Tereza.


Aleksandar Miljanić je imenovan za novog sportskog direktora Rada. On je direktno i indirektno sarađivao sa mnogim klubovima, a najupečatljiviji trag je ostavio u kulskom Hajduku i Inđiji.\n- Izuzetna mi je čast što sam dobio angažman u klubu koji smatram među tri do četiri u zemlji. Zahvaljujem se Upravi kluba na ukazanom poverenju i spreman sam da odgovorim radnom zadatku. Upoznat sam sa igračkim kadrom i sada je prioritetan zadatak da se do kraja ove polusezone ostvare što bolji rezultati koji bi se nadogradili od februara meseca. Ekipa je spoj mladosti i iskustva i verujem u potencijal ovog igračkog kadra – rekao je Miljanić.\nO očekivanju pred duel na Banovom brdu, svoje mišljenje je izneo povratnik u prvi tim, Miloš Marković. Popularni "Piroška" je sa puno optimizma najavio utakmicu protiv Čukaričkog, u petak od 18 časova.\n- Stanje nas tabeli našeg rivala i nas ne odslikava pravi i realan odnos u kvalitetu po pitanju igračkog kadra. Mislim da imamo potencijal i spremni smo da zadatke koje nam poveri novi šef Stevanović ostvarimo i sa bodovima se vratimo na Banjicu. Dobro smo radili u periodu dvonedeljne pauze i sigurno da ćemo dati svoj maksimum i očekujem da za to budemo nagrađeni ostvarenjem na terenu. „Forsi“ su naš dvanaesti igrač, bili i biće i pozivam ih da nas podrže na Banovom brdu u još većem broju, a mi ćemo oznojiti dresove Rada za pozitivno ostvarenje – rekao je bek "građevinara".


Danas drugi sastanak radne grupe koja se bavi socijalnim programom za Fiatove radnike | InfoKG - Gradski portal - Kragujevac - Najnovije vesti\nDanas drugi sastanak radne grupe koja se bavi socijalnim programom za Fiatove radnike\n09:30 | Petak, 10 06 2022\nRadna grupa koja se bavi rešavanjem statusa Fiatovih radnika u fabrici automobila u Kragujevcu, za koje je neprihvatljiva ponuda poslodavca o odlasku na rad u inostranstvo, održaće drugi sastanak danas u 12 časova u Vladi Srbije, piše Agencija Beta, a prenose mediji.\nNa prvom sastanku koji je održan juče, predloženo je da ova kategorija radnika uz "minimalac" sačeka zaposlenje u drugim firmama udaljenim najviše 50 kilometara od Kragujevca.\nKako je agenciji Beta rekao predstavnik Samostalnog sindikata "Fiat plastic" Zoran Miljković, ovi radnici će biti na evidenciji Nacionalne službe za zapošljavanje najviše dve godine uz uveravanja nadležnih da ima mogućnosti da se zaposle i u mnogo kraćem roku, od nekoliko meseci.\nMiljković je rekao da će Fiatovi radnici u tom slučaju primati nadoknadu od 47.000 dinara mesečno od čega će sami plaćati doprinose te će im ostati "minimalac".\nKako je Beti juče rekao član pregovaračkog tima i predsednik Samostalnog sindikata FCA Saša Đorđević radna grupa će se baviti i pitanjem visine otpremnina za radnike koji žele da napuste fabriku uz socijalni program.\nO tome nije bilo pregovora juče na prvom sastanku radne grupe.\nOčekivanja radnika su da ona bude viša od predložene zakonske otpremnine uvećane za 20 odsto.\nKako je dogovoreno ranije u pregovorima sa premijerkom Srbije Anom Brnabić rad radne grupe je oročen na 18. jun.\nRadnu grupu čine predstavnici Fiatovih radnika i sindikata, kabineta premijerke Srbije, Razvojne agencije Srbije, kao i ministarstava privrede i rada.\nVlada: Pregovori sa radnicima Fiata nisu propali 13:00\nPropali pregovori oko Fiata, sutra protest radnika ispred Skupštine grada 11:40


Akcije Fejsbuka živnule, kazne nema – Bankar.me\nAkcije Fejsbuka živnule, kazne nema\nMay 25, 2012 BERZA, Ekonomija, SVIJET, TEHNO Leave a comment\nAkcije Fejsbuka su na zaključenju berzi u četvrtak zabilježile rast od tri odsto, na 33 dolara, čime je zaustavljen pad njihove vrijednosti.\nRanije tokom nedjelje je vrijednost akcija Fejsbuka naglo klizala naniže sa početnih 38 dolara u prošli petak.\nNezadovoljni investitori podigli su pred njujorškim sudom tužbu protiv vlasnika Fejsbuka Marka Zakerberga i investicionih finansijskih kuća Morgan Stenli, Berkliz kapital, Goldman Saks, JPMorgan Čejs i Meril Lič, navodeći da im uoči javne ponude prošle sedmice nisu bili predstavljeni istiniti podaci o predviđenoj zaradi.\nAmerički mediji komentarišu da Morgan Stenli ne bi trebalo da ima prevelike posljedice u Silikonskoj dolini zbog haotičnog izlaska na berzu Fejsbuka jer kompanije to neće odvratiti od korišćenja usluga te investicione banke.\nNe očekuju se ni ozbiljne posljedice po tehnološku berzu Nasdak, protiv koje su pokrenuti sudski postupci zbog propusta vezanih za akcije Fejsbuka koji su doveli do velikih finansijskih gubitaka za investitore.\nFejsbuku i Morgan Stenliju se postavljaju pitanja u vezi sa određivanjem cijene akcija, dok je Nasdak, kao berzanska platforma Fejsbuka, objavila da je pogrešno organizovala njihovu prodaju.\nNasdak je ranije saopštio da njegova tehnologija prvog dana nije mogla da obradi ogromnu količinu prodajnih transkacija i da bi mogao da plati obeštećenje investitorima koji su zbog toga pretrpjeli gubitak.\nTehnološka berza je takođe navela da bi odložila početak prodaje akcija Fejsbuka, da je unaprijed znala za tehnološke probleme koji su nastupili.\nKontroverzan ulazak na berzu Fejsbuka je ukazao i na nejednakosti među investitorima koji imaju direktan pristup rukovodiocima kompanija i mišljenjima analitičara velikih banaka, prenose američki mediji. Tako su banke zadužene za izlazak na berzu Fejsbuka pozvale svoje velike klijente pred taj događaj i upozorile ih na lošije perspektive od očekivanih vezane za taj Internet sajt sa 900 miliona članova. Bankarska komisija Američkog senata objavila je da će početi neformalnu istragu vezanu za taj slučaj.\nPOJMOVIFacebook Finansijski izvještaji IT Informacione tehnologije Mark Zuckerberg\nPrevious Apple “ubija” proizvođače kompjutera\nSljedeći Stvarni dug EU čak 434 odsto BDP-a


Ministar Dačić razgovarao sa kolegama iz Libana, Nepala, Kirgizije, Trinidada i Tobaga, Zelenortske Republike, Kameruna, Madagaskara, i Indije\nPrvi potpredsednik Vlade Srbije i ministar spoljnih poslova Ivica Dačić na marginama 71. zasedanja Generalne skupštine UN-a imao je bilateralne sastanke sa ministrima spoljnih poslova Madagaskara, Libana, Trinidada i Tobaga, Kirgizije, Zelenortske Republike, Nepala, Kameruna, kao i državnim sekretarom u Ministarstvu inostranih poslova Indije i generalnim sekretarom Saveta Evrope.\nU razgovoru sa ministarkom inostranih poslova Madagaskara Beatris Atalah, ministar Dačić podvukao je važnost produbljivanja saradnje, posebno u oblasti obrazovanja, kulture i ekonomije. Ministarka Atalah uputila je poziv Srbiji za učešće na samitu Frankofonije u novembru koji će se održati na Madagaskaru. Takođe, uputila je poziv šefu srpske diplomatije da bilateralno poseti Madagaskar i zahvalila je na stipendijama koje Srbija, kroz program "Svet u Srbiji" dodeljuje studentima Madagaskara.\nMinistar Dačić sastao se sa ministrom inostranih poslova Libana Džibranom Basilom. U razgovoru dvojice zvaničnika ministar Basil istakao je da Liban razume poziciju Srbije, s obzirom da i u Libanu postoje slični problemi, i u tom kontekstu istakao da Srbija može uvek računati na podršku Libana po pitanju Kosova i Metohije. Ministri su razgovarali i o problemima terorizma i ekstremizma, ocenivši ih kao najveću pretnju na Bliskom istoku a i šire. Šef diplomatije Libana rekao je da planira da poseti Srbiju, što je ocenio kao dobru priliku za razgovore o unapređenju saradnje dve zemlje. Ministar Dačić posebno je podvukao značaj tradicionalno dobrih odnosa Srbije i Libana, zahvalivši se na principijelnoj podršci Libana u vezi sa pitanjem Kosova i Metohije.\nNa sastanku sa ministrom inostranih poslova Kirgizije Erlanom Abdildajevim ministar Dačić podvukao je važnost prijateljskih odnosa dve zemlje i zahvalio je na snažnoj podršci Kirgizije po svim pitanjima koja su od velikog značaja za Srbiju. Ministar Abdildajev istakao je da je njihova pozicija čvrsta i da se neće menjati i predložio bilateralnu posetu ministra Dačića Kirgiziji, koja će biti prilika i za dodatno jačanje tradicionalno dobrih bilateralnih odnosa.\nŠef srpske diplomatije sastao se juče sa ministrom inostranih poslova Nepala Prakaš Saran Mahatom. U razgovoru ministri su se složili da dve geografski veoma udaljene zemlje povezuju dobri bilateralni odnosi, ali i da postoji prostor za produbljivanje saradnje. Ministar Dačić informisao je svog kolegu iz Nepala o trenutnoj situaciji i napretku u dijalogu Beograda i Prištine.\nU razgovoru sa ministrom inostranih poslova Zelenortske Republike Luisom Tavaresom, ministri su se složili da postoji veliki prostor za unapređenje ekonomske saradnje. Ministar Dačić zamolio je da pozicija Zelenortske Republike po pitanjima koja su za Srbiju važna, i koju Srbija veoma ceni, ostane nepromenjena. Ministar Tavares zahvalio je na ordenu koji je predsednik Srbije dodelio predsedniku Zelenortske Republike.\nMinistar Dačić i ministar inostranih poslova Kameruna Ležen Mbela Mbela na jučerašnjem sastanku dogovorili su da se u skorijoj budućnosti realizuju bilateralne posete, kao i da se tom prilikom razmotre mogućnosti unapređenja saradnje u oblasti ekonomije, obrazovanja i kulture. Ministar Dačić zahvalio je Kamerunu na razumevanju problema koje Srbija ima i informisao o napretku dijaloga Beograda i Prištine, koji se vodi pod okriljem EU.\nU razgovoru sa državnim ministrom Indije Mobašar Agbarom, ministri su se složili da dobri odnosi dve države datiraju još iz vremena bivše Jugoslavije, posebno iz vremena osnivanja Pokreta nesvrstanih zemalja. Istakli su da i pored odlične saradnje postoji prostor za unapređenje ekonomskih odnosa i kao dobru priliku za to indijski zvaničnih naveo je mogućnost učešća Srbije na investicionoj konferenciji "Vibrant Gujarat" koju organizuje premijer Indije i na kojoj učestvuju predsednici vlada.\nMinistar Dačić razgovarao je i sa ministrom inostranih poslova Trinidada i Tobaga Denisom Mozesom. Dvojica ministara usaglasila su se da je potrebno raditi na unapređenju bilateralne saradnje, kao i na prodljubljivanju saradnje u okviru međunarodnih organizacija.\nKljučne reči: Indija Kirgistan Liban Madagaskar Trinidad i Tobago Ivica Dačić Ministar spoljnih poslova UN


Nemačka ambasada i GIZ izabrali najkreativnije timove › Made-in-Germany.rs\nNa konkursu „Open Innovation Lab“, povodom obeležavanja 20 godina Nemačko-srpske razvojne saradnje, izabrana su četiri tima koja će razvijati digitalna rešenja, sa ciljem da se na inovativan način predstave dobri rezultati saradnje dve zemlje u protekle dve decenije.\nKonkurs je bio namenjen domaćoj tehnološkoj i startap zajednici, a organizovale su ga Ambasada Savezne Republike Nemačke u Beogradu, Nemačko-srpska inicijativa za održivi rast i zapošljavanje, Nemačka organizacija za međunarodnu saradnju (GIZ) i Nemačka razvojna banka (KfW), u saradnji sa Startitom.\n– Open Innovation Lab je osmišljen kako bi obeležili 20 godina razvojne saradnje Srbije i Nemačke i preko digitalnih rešenja približimo i predstavimo nađe rezultate. Tokom te saradnje fokusirali smo se na tri tematske oblasti: održivi ekonomski razvoj i zapošljavanje, životnu sredinu i demokratiju, civilno društvo i javnu upravu. Od početka razvojne saradnje, Nemačka je donirala Srbiji 2,1 milijardu eura, zbog čega je i najveći bilateralni donator – kaže Leoni Rajmers, šef odeljenja za ekonomski razvoj u nemačkoj ambasadi.\n„Open Innovation Lab“ Konkurs se odvijao se na online platformama u nekoliko etapa. Učestvovalo je devet timova, četiri iz Beograda, tri iz Niša i po jedan iz Novog Sada i Šapca, prethodno izabranih od strane komisije koju su sastavili organizatori. Uz pomoć mentora, oni su tokom dva dana razvijali tehnička rešenja i prve prototipove koji će predstaviti 20 godina uspešne razvojne saradnje dve zemlje.\nKoncepti su predstavljeni komisiji koja je izabrala četiri najbolja tima. Oni će podeliti nagradni fond od 10.000 eura i nastaviti da dalje rade na svojim projektima. Najoriginalnije ideje ponudili su timovi „Futuring“ iz Beograda i „Sons of pitches“ iz Niša, koji dele pobedničko mesto, dok drugu poziciju dele dva tima iz Beograda „Dream Media Group“ i „Presta“. Sva četiri tima imaće priliku da razvijaju svoja rešenja sve do septembra, kada je zakazan završni događaj na kojem će biti dodeljene nagrade.\nPored proslave jubileja razvojne saradnje Srbije i Nemačke i predstavljanja njenih rezultata, cilj konkursa bio je i podsticanje razvoja tehnološke i startap zajednice u Srbiji, kako bi se kreativni pojedinci dodatno motivisali i u nju uključili.


Migrant pretukao baku, Tadičev i Vučićev potrčko Nebojša Krstić i poslanica SNS Ljiljana Malušić traže da se Srbija naseli migrantima (VIDEO) – Izbor365\nоктобар 22, 2020 октобар 22, 2020 Mico Ljiljana Malušić, migranti, Nebojša Krstić\nNaime, on je fizički povredio ženu inicijala F. A. (65) iz Tuzle nakon čega je prevezana u UKC Tuzla gde će joj biti pružena pomoć i konstatovan stepen povreda.\nNakon incidenta usledila je intervencija službenika PS Istok – PU Tuzla koji su uhapsili nasilnika i o svemu obavestili dežurnog tužioca Tužilaštva Tuzlanskog kantona.\n– Nakon lišavanja slobode migrant se takođe žalio na bolove zbog navodnih tuča u kojima je učestvovao od ranije pa je i on upućen u UKC Tuzla na lekarski pregled. Sve dalje mere i radnje u vezi ovog slučaja preduzeće OKP PU Tuzla u saradnji sa dežurnim tužiocem, kazala je portparolka Uprave policije MUP-a TK, Amra Kapidžić.\nolitičar Nebojša Krstić nekadašnji savetnik predsednika Srbije Borisa Tadića, danas poznat po bliskim vezama sa režimom Aleksnadra Vučića izneo je ekstremistički stav da migranti trebaju da nasele srpska sela.\n← PSI RATA BEŽE: Ostavljaju i mrtve i ranjene za sobom na bojištu u Nagorno-Karabahu (VIDEO)\nANALITIČAR SLEDIO UKRAJINU: Rusija neće zaustaviti svoje divizije na 40 km od Kijeva u slučaju novog napada na Donbas →


Lovestock Festival u Kaštelima objavio line-up za ovu godinu\nčet, 17. jun 2021 - sub, 19. jun 2021\nNa ovogodišnjem Lovestock festivalu koji će se u Novom parku u centru Kaštel Lukšića održati od 17.do 19. juna nastupiće deset izvođača, od toga čak tri benda iz Srbije. Lovestock festival je u proteklih nekoliko godina iz okupljanja i druženja muzičara izrastao u događaj koji ima reputaciju jednog od najboljih malih festivala u regionu, a ove godine uključuje izvođače iz Hrvatske, Bosne i Hercegovine, Srbije, Slovenije, SAD-a i Kanade. Osim J.R. Augusta, Nemanje i Ruia iz Hrvatske, The Bite, Mooncage i Vartre iz Srbije, grupe Grefran iz BiH i Haiku Garden iz Slovenije, na festivalu će nastupiti i kanadska kantautorka Ellen Taylor, ali i Amerikanka Esther Canata sa pratećim bendom.\nKoncertni program podeljen je u tri festivalske večeri koje će započeti u 20 sati pa će tako prvog dana, u četvrtak, 17. juna nastupiti Esther Canata, J.R. August i Haiku Garden, u petak, 18. juna će programsku večer započeti Rui, a nastaviti Ellen Taylor, The Bite i Mooncage dok će u subotu, 19.juna veče ponovo otvoriti Rui koga će na bini zameniti Vartra, Nemanja i Grefran.\nUz koncertni program Lovestock Festival posebnu pažnju poklanja i deci, pa će u petak i subotu od 10 do 12 sati najmlađi da se zabave uz različite radionice i pričaonice, face-painting, a moći će da pogledaju i pozorišnu predstavu decu „Izgubljeni zeko“ u izvođenju Škole glume Kaštela.\nTokom večeri, od 20 sati u Kulturnom centru, posetioci će moći da pogledaju i izložbu slika američke umetnice Esther Canata.\nNesumnjivo je da Lovestock Festival raste iz godine u godinu na zadovoljstvo brojnih posetilaca koji će i ove godine doći u Novi park, a važno je napomenuti da je ulaz na sve događaje i ove godine besplatan.


HRT da odbaci žalbu protiv Zovke, svog urednika i predsjednika HND-a - safejournalists\nHRT da odbaci žalbu protiv Zovke, svog urednika i predsjednika HND-a\nMonday September 24th, 2018) Monday September 24th, 2018) BHJAMain\nBEOGRAD, 21.09.2018. – Regionalna platforma snažno osuđuje započeti process prekida radnog ugovora Hrvoju Zovku te traži od uprave HRT-a da poštuje profesionalna i radna prava svojih novinara i odbaci žalbu protiv Zovke.\nRegionalna platforma Zapadnog Balkana za zagovaranje medijskih sloboda i sigurnosti novinara, koja predstavlja više od 8.000 članova snažno osuđuje započeti proces prekida radnog ugovora Hrvoju Zovku, uredniku i novinaru Hrvatske radio televizije (HRT) i predsjedniku Hrvatskog novinarskog društva (HND), te traži od uprave HRT-a da odbaci žalbe protiv njega.\nDana 13. septembra 2018., zbog stalnih pritisaka, pokušaja cenzure i neosnovanih napada na njegovo profesionalno ponašanje, kao i zbog organizacionog haosa u HRT, Zovko je podnio pisanu ostavku na mjesto izvršnog urednika HRT4, info kanala HRT. Svoju ostavku je detaljno obrazložio i ona je prihvaćena na sastanku sa Katarinom Periša Čakarun, urednicom Informativno-medijskog servisa HTV. Istog dana, samo dva sata kasnije, Zovko je pozvan na još jedan sastanak kako bi ponovo obrazložio svoju odluku. Tokom tog sastanka, Zovko je bio izložen verbalnim napadima, optužbama za neprofesionalnost, aktivizam i angažman u Hrvatskom novinarskom društvu. Zovko je ove navode odbacio, a sastanak se pretvorio u raspravu koja je iskorištena kao uvod u započinjanje procedure vanrednog otkazivanja ugovora o radu. Incijativa je pokrenuta 14. septembra zbog “teških povreda obaveza iz radnog odnosa, te uvreda i prijetnji urednici Informativno-medijskog servisa HTV-a Katarini Periši Čakarun”. Uprava HRT je Radničkom Vijeću predložila najstrožiju sankciju protiv Zovka – prekid ugovora o radu. Ovo tijelo treba da odgovori na prijedlog najkasnije u ponedeljak, 24. septembra.\nImajući u vidu da Radničko Vijeće HRT treba da odgovori do 24. septembra, te da njihova odluka nije obavezujuća za upravu HRT, članice Platforme pozivaju HRT da obustavi proces prekida radnog ugovora Hrvoju Zovku i pokaže domaćoj i međunarodnoj javnosti da hrvatski javni servis poštuje profesionalna i radna prava svojih novinara, garantovana nacinalnim zakonima i međunarodnim konvencijama.\nRegionalna platforma Zapadnog Balkana za zagovaranje medijskih sloboda i sigurnosti novinara, Beograd, 21/09/2018\nDržava opasna po život: Predstavnici 7. Sile – građani trećeg reda\nNAJAVA: Prezentacija preliminarnih rezultata monitoringa medija u vrijeme predizborne kampanje za Opće izbore 2018


SANSKI MOST: Mladoženja pobegao sa venčanja\nSANSKI MOST: Mladoženja pobegao sa venčanja\nU Sanskom Mostu zabeležen bizaran slučaj jurnjave za mladićem koji se ženio. Čaršija sumnja da su pokušali da ga na silu ožene devojkom koju nije voleo, a da su na tome insistirali njegovi roditelji.\nVeć dva dana se po Sanskom Mostu prepričava kako je protekle subote mladoženja pobegao s venčanja i to kad je još ostalo samo da pred matičarem kaže ono čuveno i sudbonosno „da“.\nSvedoci ovog događaja ispričali su da je sve išlo po planu i svojim tokom. Venčanje je bilo kako kažu „po pravilima“ sve do trenutka kada je mladoženja, na zaprepašćenje prisutnih, jednostavno pobegao iz sale za venčanje.\n– Kada je mladoženja istračao iz sale nastao je pravi cirkus u sali. Mlada je plakala, a za njim je potrčao njegov otac, i to sve psujući ga i pokušavajući da ga vrati pred matičara – ispričao je jedan od svedoka.\nNakon što su gosti videli šta se desilo i svadba se rasula i to sve uz komentare da se ovako nešto prvi put desilo u Sanskom Mostu.\nČaršija sumnja da su pokušali da ga na silu ožene devojkom koju nije voleo, a da su na tome insistirali njegovi roditelji.\nNavodno je, kako se priča u Sanskom Mostu, mladoženja dugo bio u vezi sa drugom devojkom, ali roditelji su navaljivali da nađe ženu iz inostranstva zbog „papira“, i kako bi kasnije mogao otići iz Bosne.\nNakon nagovaranja nesrećni mladić je prihvatio da se ženi „prilikom“ iz inostranstva a roditelji su mu navodno pronašli devojku, koja inače boravi u Švedskoj. Ali, očigledno da nije mogao da izdrži i pobegao je glavom bez obzira.\nKada se priča o Sanskom Mostu, ovaj grad je u odnosu na broj stanovnika, jedan od rekordera u BiH po broju venčanja i sklopljenih brakova tokom letnjeg perioda.


Pad broja slučajeva zaraze korona virusom u Indiji - Svet - Dnevni list Danas\nPočetna » Svet » Pad broja slučajeva zaraze korona virusom u Indiji\nPrvi put u više nedelja dnevni broj novozaraženih od korona virusa u Indiji pao je ispod 300.000 nastavljajući silazni trend u zemlji koja nastoji da se izbori sa kovidom-19.\nIndijsko ministarstvo zdravlja saopštilo je danas da je potvrdjeno oko 280.000 novih slučajeva zaraze i 4.106 umrlih u poslednja 24 časa.\nSmatra se da su oba ova brojčana podatka manja od stvarnih.\nPad broja novozaraženih, daje tračak nade u Indiji ali manjak kreveta i kiseonika u bolnicama pokazuje da kriza korona virusa još nije prošla.\nIndijska država Gudžarat na zapadnoj obali sprema se za jak ciklon koji utiče na sprovodjenje mera oko korona virusa i na vakcinaciju. Ciklon Taukte već je izazvao velike poplave i očekuje se da će stići do kopna kasno danas ili rano sutra. U državi Gudžarat na dva dana je prekinuta antikovid vakcinacija zbog ciklona.\nMeđutim i u celoj Indiji sprovodjenje vakcinacije ide sporo. Od kada je zemlja otvorila vakcinaciju za sve odrasle ovog meseca stopa primanja doza je pala, i mnoge države navode da nemaju dovoljno zaliha vakcina. U toku proteklog meseca broj zaraženih se utrostručio a broj smrtnih slučajeva od kovida-19 se povećao šest puta dok je stopa vakcinacije pala za 40 odsto.\nJužna država Karnataka prekinula je vakcinisanje osoba u starosnoj grupi od 18 do 44 godina u državnim centrima a jedan broj indijskih država pokušava direktno da nabavi vakcine iz inostranstva da bi nadoknadila nedostatak u zemlji.\nZdravstveni zvaničnici rekli su jule da će oko pet miliona doza vakcina biti poslato indijskim državama ove nedelje.\nIndija ima drugi najveći broj zaraženih od korona virusa na svetu posle SAD sa više od 24 miliona potvrdjenih zaraza i 270.000 umrlih.


Ponovo granatirana škola UN-a u Pojasu Gaze\nHaos na mestu napada izraelskih snaga na stambenu zgradu u Rafi na jugu Pojasa Gaze, 3. avgust 2014.\nNajmanje 10 ljudi je ubijeno, a 35 ranjeno u eksploziji u Rafi koja se dogodila u blizini škole pod upravom UN-a u kojoj je smešteno preko 3 hiljade izbeglica.\nU izraelskim vazdušnim napadima na ciljeve u Pojasu Gaze, koji su nastavljeni i danas, poginulo je 30 ljudi. Najmanje 10 je ubijeno, a 35 ranjeno u eksploziji koja se dogodila u blizini škole pod upravom Ujedinjenih Nacija. Nadležni u toj svetskoj organizaciji kažu da je po svemu sudeći, napad izvršila izraelska vojska.\nPredstavnici palestinskog Ministarstva zdravlja kažu da se eksplozija dogodila u blizini škole u Rafi u kojoj je smešteno oko 3 hiljade građana koji su pobegli iz svojih domova zbog sukoba u Pojasu Gaze.\nOčevici kažu da se eksplozija dogodila dok su ljudi čekali u redu za hranu. U haotičnoj situaciji koja je usledila, nekoliko tela, uključujući i decu, bila su razneta po ulici u lokvama krvi. Izraelski vojni predstavnici nisu komentarisali napad. To je treći napad na škole pod upravom Ujedinih Nacija u poslednjih 10 dana.\nIzraelske vlasti navode da je akcija izvršena kao odgovor na granatiranje koje Hamas izvodi iz blizine objekata Ujedinjenih Nacija.\nBroj žrtava ovog sukoba porastao je i prešao brojku od 1,700 ljudi – uglavnom civila, kako navode palestinski zvaničnici.\nNa izraelskoj strani ubijeno je 64 vojnika, među kojima i vojnik za koga se prvo mislilo da je kidnapovan od strane Hamasa, a zbog čega je u petak prekinuto kratko primirje posle čega je ubijeno 180 ljudi.\nStanovnik Gaze, Abdula al Arja kaže da Izrael granatira gde stigne i da bi trebalo da se stide zbog toga, dodajući da građani često ne znaju šta se događa i da se napadi izvode i posle postignutog primirja.\nIzraelski premijer Benjamin Netanjahu upozorio je Hamas da ne bi trebalo da potcenjuje spremnost njegove zemlje da se brani. On je istakao da će se posle uništenja Hamasovih tunela - izraelske vojne operacije nastaviti u skladu sa bezbednosnim potrebama Izraela. Netanjahu je još dodao da je već uništena desetina tunela.\nOčevici navode da su neke izraelske trupe u nedelju viđene kako napuštaju Gazu i ponovo se razmeštaju duž granice.\nPalestinska delegacija je stigla u Kairo na mirovne pregovore sa visokim zvaničnicima Sjedinjenih Država i Egipta, međutim izraelski funkcioneri ne vide poentu u slanju svojih pregovarača na razgovore podsećajući da je Hamas u kratkom roku prekršio poslednje postignuto primirje.\nOvde u Vašingtonu u subotu je ulicama oko Bele kuće nekoliko hiljada ljudi prošetalo u znak protesta zbog sukoba u Pojasu Gaze, zahtevajući hitan prekid konflikta.


28.10.2018 u 21:08\nStrelci Pavkov i Jovančić\nDrugi put zaredom u meču sa ekipom iz donjeg dela superligaške tabele, Crvena zvezda je golove davala dvadesetak minuta, od ulaska u finiš prvog do četvrt sata igre u drugom poluvremenu. U Šapcu je pobedila Mačvu sa 2:0 (1:0) golovima Pavkova u 38. i Jovančića u 60. minutu. Susret 13. kola je igrom bio ispod prelepog ambijenta popunjenih tribina, pred kojima su domaći zapretili samo dva puta, šutevima Nenada Gavrića iz otvorenih pozicija početkom i krajem meča. U oba slučaja je lopta išla preblizu golmanu Borjanu. Na klupi 11. tima prvenstva debitovao je Darko Tešović, kojeg je posle meča za trenera Partizana „postavio” Zvezdin šef struke Vladan Milojević, izjavivši kako misli da njegov kum zaslužuje da bude za kormilom „crno-belih” čiji je dres nosio. Postavka koja je bila jedan od\nFudbalski klub Crvena zvezda i nekadašnji predsednik kluba Dobrivoje Tanasijević ,alijas Den Tana, postigli su dogovor po kojem se on odriče 100.000 evra od duga u korist omladinske škole kluba. Tanasijević je svojevremeno dok je bio predsednik pozajmio Zvezdi veću količinu ličnog novca, bez kamate, a sada je odlučio da značajan deo te sume preusmeri u budućnost kluba. Den Tana je igrao fudbal u Zvezdi, pre nego što je 1952. godine emigrirao, prvo u Belgiju, a potom u Kanadu i SAD, gde je bio glumac, producent i ugledan ugostitelj.\n14.10.2018 u 13:48\nĆurković: Neosnovane optužbe protiv Zvezde\nPočasni predsednik Partizana Ivan Ćurković izjavio je da je jako teško poverovati u navode francuskog lista „Ekip” da je bilo pokušaja nečasnih radnji pre utakmice između Pari Sen Žermena i Crvene zvezde u Ligi šampiona, i da mu sve deluje kao da neko hoće da u drugi plan potisne akciju oko korupcije u belgijskom fudbalu. Kako su preneli francuski mediji, belgijske vlasti otvorile su istragu u ovom slučaju nakon spekulacija da je neimenovani funkcioner Zvezde hteo da plati čak pet miliona evra na ubedljiv poraz u Parizu. „Sve bi moralo da bude jasnije, a do sada je sve uslovno. Imam poverenje u pravdu, ali potrebni su dokazi. Lako je reći 'kladio se ili ne'... Danas postoje razni mehanizmi da se pronađu tragovi”, rekao je Ćurković za francuski „Parizijen”, javlja Tanjug. Na\n13.10.2018 u 14:54\nZvezda razmatra mogućnost da tuži L’Ekip\nFudbalski klub Crvena zvezda saopštio je danas da „neko” pokušava da ukalja ugled kluba i da „plasiranjem laži” o nameštanju utakmice protiv Pari sen Žermena u Ligi šampiona diskredituju uspehe „crveno-belih”. „Od juče smo u kontaktu sa našim advokatima da bi na pravi način preduzeli sve moguće mere i zaštitili ugled Crvene zvezde koji je neko, odnosno 'kredibilni doušnik', pokušao da ugrozi. Očigledno je da nekome smeta moćna i uspešna Crvena zvezda i da je plasiranjem ovakve laži želeo da diskredituje sve ostvarene uspehe koje smo postigli u proteklom periodu”, navodi se u saopštenju Crvene zvezde, prenosi Beta. Frans pres je juče preneo da je u Francuskoj otvorena preliminarna istraga zbog sumnje da je utakmica Pari Sen Žermena i Crvene zvezde (6:1), 3. oktobra u Ligi šampiona\n05.10.2018 u 10:36\nSrbija traži od Francuske podatke o incidentu u Parizu\nSrbija će od Francuske tražiti informacije o incidentu i imena huligana koji su u Parizu napali navijače Crvene zvezde posle utakmice sa Pari Senžermenom, izjavio je danas predsednik Aleksandar Vučić. „Kao što smo mi uredno slali izveštaje kao država Francuskoj za one koji su progonili i učestovali u ubistvu Brisa Tatona, tražimo isto to od njih. Ovde nije došlo do težih posledica, ali tražićemo sva imena onih koji su napadali navijače”, rekao je Vučić novinarima u Beogradu, prenosi Tanjug. Vučić je rekao da će Srbija tražiti da vidi i na koji način su ti kriminalci kažnjeni.\n02.10.2018 u 11:05\nZvezda bez Boaćija u Parizu\nPrvi napadač Crvene zvezde Ričmond Boaći zbog povrede nije otputovao u Pariz na meč protiv Pari Sen Žermena u Ligi šampiona. Fudbaler iz Gane ima povredu zadnje lože, koju je zadobio na večitom derbiju, pa će propustiti gostovanje u Francusko, prenosi Tanjug.. Trener Vladan Milojević na put je poveo 21 fudbalera: Milan Borjan, Zoran Popović, Filip Stojković, Marko Gobeljić, Vujadin Savić, Miloš Degenek, Srđan Babić, Milan Rodić, Nenad Krstičić, Branko Jovičić, Dušan Jovančić, Lorenco Ebisilio, Mohamed El Fardu Ben, Slavoljub Srnić, Goran Čaušić, Milan Jevtović, Veljko Simić, Marko Marin, Nikola Stojiljković, Kafu i Milan Pavkov. Crveno-bele večeras očekuje trening na stadionu „Park prinčeva”, na kome se sutra igra utakmica dva tima u 2. kolu C grupe Lige šampiona. Fudbaleri\n19.09.2018 u 09:07\nTrener fudbalera Crvene zvezde Vladan Milojević ocenio je posle remija sinoć u Beogradu protiv Napolija (0:0) na startu Lige šampiona da je „vratiti se posle toliko godina (na međunarodnu scenu), na ovako visokom nivou, protiv ovakvog protivnika, bilo fantastično”. „Utisci su fenomenalni, svaki igrač i trener živi za ovakve trenutke. Utakmica teška, sve će biti takve u grupi, Napoli ima vrhunske igrače, vrhunskog trenera. Imali smo naš plan, mislim da smo dosta dobrog uradili”, rekao je Milojević na konferenciji za medije. On je dodao, prenosi Tanjug, da je ovo bila utakmica da ekipa vidi gde je u odnosu na elitu evropskog fudbala. „Kod nas su jedan ili dvojica igrača ranije igrali LŠ, za većinu je ovo novo.\n17.09.2018 u 13:28\nMilojević citirao Anćelotija: Fascinantni autsajder želi više…\nTrener fudbalera Crvene zvezde Vladan Milojević izjavio je danas da veoma ceni Napoli, ali da njegov tim nema nijedan razlog da se plaši bilo koga u Ligi šampiona i da nema nameru da se zaustavi na samom plasmanu u elitno takmičenje. „Došli smo do trenutka koji smo jedva čekali... Meč mnogo znaci za ceo klub, Zvezda ima veliku istoriju, a ova generacija je napravila veliki uspeh i zaslužuje da igra Ligu šampiona. Neka budu svi uvereni da ćemo uraditi sve da se ne zaustavimo na tome. Biće teško protiv Napolija, ali motivisani smo za spektakl”, rekao je Milojević na konferenciji za medije na stadionu „Rajko Mitić”. On je citirao trenera Napolija, čuvenog Italijana Karla Anćelotija, da je Zvezda „fascinantan autsajder”. „Interesantna i simpatična mi je ta izjava. Veliki respekt imam\n07.09.2018 u 12:44\nStigla kazna UEFA, Zvezda bez navijača u Parizu i Liverpulu\nDisciplinska komisija Evropske fudbalske unije (UEFA), zbog uletanja navijača u teren u Salcburgu, kaznila je Crvenu zvezdu sa zabranom vođenja pristalica na naredna dva gostovanja u Ligi šampiona. Sankcije se odnose na utakmice crveno-belih u Parizu protiv Pari Sen Žermena 3. oktobra i u Liverpulu tri nedelje kasnije, nakon što se klubu stavljalo na teret i to što su navijači lomili inventar na Red Bul areni, ubacivali tvrde predmete u teren i koristili pirotehniku. Pored toga, Crvena zvezda će morati da plati i 30.000 evra kazne, ali je u ovom trenutku najbitnije da je izbegnuta suspenzija stadiona „Rajko Mitić”. UEFA je ove sezone već smanjila kaznu zatvaranja stadiona sa dve na jednu utakmicu, pa će Zvezda moći da pred punim tribinama da dočeka Napoli na startu C grupe Lige


VELIKA ĐAK SPORT RASPRODAJA NA ŠUMADIJA SAJMU - Šumadija sajam\nVELIKA ĐAK SPORT RASPRODAJA NA ŠUMADIJA SAJMU\nHome/Sajmovi 2018/VELIKA ĐAK SPORT RASPRODAJA NA ŠUMADIJA SAJMU\n14 septembra, 2018 @ 10:00 am - 22 septembra, 2018 @ 8:00 pm\nVELIKA ĐAK SPORT RASPRODAJA NA ŠUMADIJSKOM SAJMU\nKompanija Đak Sport organizuje VELIKU RASPRODAJU patika, trenerki, majica, dukseva i ostalog atraktivnog asortimana u Kragujevcu od 14. do 22. septembra, na Šumadija sajmu, Save Kovačevića bb.\nKragujevčani će ovom prilikom moći da po izuzetno povoljnim cenama -od 1499 dinara do 7999 dinara- pronađu široku ponudu najpoznatijih sportskih brendova obuće, odeće i opreme za svakodnevne prilike, fudbal, trčanje, trening, košarku, rukomet, odbojku…\nCilj kompanije je da svim generacijama, rekreativcima i sportistima ponudi veliki izbor kvalitetne sportske opreme na jednom mestu i da im obezbedi zadovoljstvo prilikom odabira i kupovine. Zbog toga posle Beograda i u Kragujevcu, kao prirodnom centru Šumadije, organizuje veliku rasprodaju.\nĐak je jedan od najvećih multibrend lanaca sportske opreme u Srbiji i regionu jugoistočne Evrope. Svi najpoznatiji svetski brendovi se nalaze u ponudi: Nike, adidas, Kappa, Reebok, Hummel, Puma, Asics…\nDođite svakog dana od 10-20h i uverite se u istinitost slogana „Cene niske, svima bliske“!\nŠumadijski sajam poljoprivrede 2018\n14 septembra, 2018 @ 10:00 am\n22 septembra, 2018 @ 8:00 pm\ndjak, obuća, patike, rasprodaja, sportska oprema\n+381 11 310 7827


Časopis Industrija :: Henkel na konferenciji METALDAYS\nKonferencija Metaldays o savremenim tehnologijama obrade metalnih površina održana je u jedinstvenom okruženju hotela Izvor u Aranđelovcu, 16. i 17 maja. Na svečanom otvaranju konferencije, više od 150 učesnika iz Srbije, Crne Gore, Slovenije, Hrvatske, Bosne i Hercegovine i Makedonije, pozdravio je potpredsednik Privredne komore Srbije, Miroslav Miletić.\n„Metalna industrija je važna za evropsku budućnost Srbije“, naglasio je Miletić i dodao da kompanije u ovom sektoru imaju razvojnu šansu i mogućnost za povećanje konkurentnosti, s obzirom na to da su vezana za izgradnju, održavanje i revitalizaciju energetskih sistema, prometne infrastrukture i infrastrukture u svim drugim oblastima, kao i proizvodnju opreme za grane koje su strateški važne za privredu Srbije.\nNa konferenciji su predstavljene tehnološke inovacije za metalnu industriju. Učesnici konferencije, predstavnici preduzeća poput proizvođača kućnih aparata, HVAC uređaja, automobilskih delova, metalnih konstrukcija, poljoprivredne mehanizacije, metalne galanterije i mnogi drugi, imali su priliku da se upoznaju sa novitetima na području pripreme, obrade, premazivanja i zaštite metalnih površina.\nVladimir Radulović, direktor prodaje jedinice General Industry kompanije Henkel Srbija, istakao je da uspeh ove konferencije pokazuje da su preduzeća u našoj regiji prepoznala važnost držanja koraka s tehnološkim inovacijama na području obrade metalnih površina. „Partnerstvo s dobavljačima poput Henkela može pomoći kompanijama da podignu kvalitet i konkurentnost svojih proizvoda, optimiziraju proizvodne procese i smanje troškove i uticaj na životno okruženje“, rekao je Radulović i dodao: „Cilj skupa je da novim tehnologijama i rešenjima sami sebi omogućimo da budemo konkurentni na tržištu, posebno inostranom. Bez kvaliteta danas nije moguće nastupati na svetskom tržištu.“\nOsim konferencijskog dela u hotelu Izvor, organizovana je i poseta obližnjoj fabrici Stublina, vodećem proizvođaču aluminijumskih okova, ručica i kvaka za stolariju, gde su učesnici imali priliku videti na delu rešenja i proizvode svih pet firmi organizatora.\nKonferenciju METALDAYS organizovalo je pet renomiranih firmi, vodećih dobavljača metalne industrije:\nRösler – vibraciona oprema i oprema za peskarenje


50 hiljada KM za izgradnju vodovoda u MZ Krtova 1\nNaslovnica Tuzlanski kanton Lukavac 50 hiljada KM za izgradnju vodovoda u MZ Krtova 1\nLukavac – Federalni ministar raseljenih osoba i izbjeglica Edin Ramić danas je posjetio povratnike srpske nacionalnosti u mjestima Panjik i Krtova 1 u općini Lukavac. Razgovarano je o problemima s kojima se susreće više od 200 povratnika u ova dva mjesta.\nPoslije obilaska ovih mjesta, federalni ministar se sastao s predstavnicima mjesnih zajednica Panjik i Krtova1 i nevladinih organizacija koje djeluju na ovom području. Ministar Ramić je potvrdio da će Federalno ministarstvo s 50.000 KM podržati projekt izgradnje vodovoda u mjesnoj zajednici Krtova 1, te da uskoro počinje i obnova pet stambenih jedinica.\nZnačajnu podršku ovo ministarstvo će dati i nevladinim organizacijama koje djeluju na povratku ljudi u svoje prijeratne domove na području općine Lukavac i za afirmaciju mladih u ovim krajevima.\nRazgovarano je i o iznalaženju najboljih mogućnosti za realizaciju i drugih projekata kroz koje će povratnici u ova mjesta stvoriti uslove za bolji život.\nPredsjednik mjesne zajednice Krtova1 Rajko Ćosić zahvalio je ministru Ramiću na današnjoj posjeti, kao i zalaganju i radu, istaknuvši da je ovo prvi put da funkcioner s višeg nivoa vlasti posjeti povratnike koji su se počeli vraćati u svoje domove još prije dvadeset godina, odmah po završteku rata, saopćeno je iz Federalnog ministarstva raseljenih osoba i izbjeglica, saopćeno je iz Ureda za odnose s javnošću vlade FBiH.


Inđija: Održan Olimpijski čas na više lokacija – RTV Centar Srem\nInđija: Održan Olimpijski čas na više lokacija\n02/11/2017 sofija Glavno, Inđija, Mladi i deca 0\nU organizaciji Olimpijskoj komiteta Srbije, a uz podršku Opštine Inđija, na više lokacija u tom sremskom gradu danas je održan Olimpijski čas. U pitanju je akcija Olimpijskog komiteta Srbije koja se sprovodi u više gradova, a koja za cilj ima da najmlađima približi olimpijske sportove i upozna ih sa istorijatom olimpizma u Srbiji.\nSama ideja Olimpijskog komiteta bila je danas, a i svih ovih sedam godina da približimo olimpizam deci širom Srbije i da neko od njih bude jednog dana deo našeg tima. Glavna ideja je da kroz neverbalno obrazovanje, oni više upoznaju sam sport“, rekao je Milan Pavlović, koordinator projekta „Olimpijska edukacija“\nU svim predviđenim sportskim aktivnostima, predavanjima i tribinama u okviru Olimpijskog časa u Inđiji, učešće su uzeli i učenici svih osnovnih škola. Na platou ispred Pošte deca su se takmičila u nekoliko različitih disciplina, a njih je na početku pozdravio i predsednik Skupštine Opštine Inđija Milan Predojević.\nRuma: Odbojkašice Vizure rutinski savladale ekipu iz Užica\nInđija: Kapitalni infrastrukturni projekti naišli na barijeru


Neočekivan način da poboljšate vezu sa partnerom - Ostalo\nNeočekivan način da poboljšate vezu sa partnerom\nAko vi i vaš partner možete spavati zajedno da ne ometate jedno drugo, onda je to savršena stvar. Međutim, to ne znači da je vaša veza bolja nego veza parova koji spavaju odvojeno.\nVeliki broj dugogodišnjih partnera predlaže da pokušate novi način spavanja s vašim odabranikom, a to je da spavate odvojeno, kao da ste razvedeni. Oni tvrde kako im je ova praksa umnogome ulepšala i olakšala san.\n"Ako vi i vaš partner možete spavati zajedno da ne ometate jedno drugo, onda je to savršena stvar. Međutim, to ne znači da je vaša veza bolja nego veza parova koji spavaju odvojeno. Hiljade parova spavaju u različitim sobama, ali nakon buđenja nastavljaju da se druže i ponašaju kao zaljubljeni ljudi", objašnjava Dženifer Adams, autorka knjige "Sleeping Apart Not Falling Apart".\n"Osećaj koji se stvori kada ležite u mraku i posmatrate plafon jer ne možete da spavate zbog toga što vaš partner hrče su osećaji koji sa sobom donose odbojnost, ljutnju i još mnogo toga. Kada se takvi osećaji dugo nakupljaju, stvaraju jaz između partnera", kaže Adams.\n"Veliki deo noći provodimo tako što menjamo faze sna u kojima se nalazimo. Veoma je važno doći do faze dubokog sna, jer se tada telo najviše oporavlja i odmara. Ako vas neko uporno prekida u spavanju, vi nikada ne dolazite do te faze i samim tim se ne odmarate onoliko koliko bi trebali, što za sobom povlači brojne posledice", kaže Adams.\nAli kako da saopštite partneru da želite da spavate odvojeno? Odaberite deo dana kada oboje imate dovoljno vremena i prostora za ovaj razgovor. Razradite priču pre nego odlučite da sednete i porazgovarati s njim. Razmislite kako biste vi voleli da vam se saopšti jedna takva informacija i zatim na isti način razgovarajte s partnerom o svom planu.


TTLM RADIONICA – JU Mješovita srednja škola, Tešanj\nRadionica za izradu nastavnih materijala za mašinsku grupu predmeta\nNa radionici koja je održana od 14. do 17.10.2020. godine na Vlašiću, nastavnice i nastavnici mašinske grupe predmeta iz srednjih stručnih i tehničkih škola iz Goražda, Gradiške, Prijedora i Tešnja imali su zadatak da finaliziraju materijale za nastavu, učenje i obuku koji će se u digitalnoj i print verziji koristiti za unaprjeđenje nastavnog procesa. Zadatak je povjeren nastavnicima/nastavnicama iz Srednje stručne škole „Džemal Bijedić“ iz Goražda, Srednje tehničke škole „Hasib Hadžović“ iz Goražda, Tehničke škole iz Gradiške, Mašinske škole iz Prijedora i JU Mješovite srednje škole iz Tešnja.\nCilj je bio sačiniti materijale koji bi, s jedne strane, omogućili nastavnicima i nastavnicama da poboljšaju kvalitet izvođenja nastave i doprinijeli dodatnom razumijevanju učenika i učenica tematike koju obrađuju. Riječ je o sljedećim materijalima:\nMjerenje i kalibriranje – radni materijali za učenike i radni materijali za nastavnike sa rješenjima;\nOdržavanje opreme i alata – radni materijali za učenike i radni materijali za nastavnike sa rješenjima;\nTehnička komunikacija/Uvod u konstruisanje – radni materijali za učenike i radni materijali za nastavnike sa rješenjima\nNjemački ekspert, gospodin Hans Stingl, dao je prvi input za sadržaj i format nastavnih materijala koji bi se koristili unutar realizacije nastavnog procesa za predmete koji pripadaju mašinskoj grupi predmeta. U fokusu su dualno organizovani nastavni planovi i programi za zanimanja „Obrađivač metala rezanjem / CNC Operater“ i „Mašinski tehničar za CNC tehnologije“\nNašu školu predstavlja nastavnik Esed Ahmić.\nProjekat je sufinansiran od strane Ministarstva za ekonomsku saradnju i razvoj Savezne Republike Njemačke (BMZ) i Švicarske agencije za razvoj i saradnju (SDC), a implementira ga GIZ – Njemačko društvo za međunarodnu saradnju.


Mihajlovićeva potpisala ugovor za modernizaciju pruge Novi Sad-Subotica: Milijardu evra za završetak pruge Beograd-Budimpešta, cilj povećanje transporta robe železnicom - Železnice Srbije ad\nMihajlovićeva potpisala ugovor za modernizaciju pruge Novi Sad-Subotica: Milijardu evra za završetak pruge Beograd-Budimpešta, cilj povećanje transporta robe železnicom\nPotpredsednica Vlade i ministarka građevinarstva, saobraćaja i infrastrukture, prof. dr Zorana Mihajlović, potpisala je danas u Sofiji komercijalni ugovor za izgradnju treće deonice brze pruge Beograd-Budimpešta na teritoriji Srbije, od Novog Sada do Subotice, vredan 943 miliona evra.\n“Izgradnja brze pruge Beograd-Budimpešta najvažniji je i najvredniji infrastrukturni projekat trenutno u Srbiji i regionu. Ovaj projekat važan je ne samo za Srbiju, nego i za povezivanje sa regionom i EU, kao i za povezivanje srednje Evrope sa lukom Pirej, u okviru kineske inicijative “Jedan pojas, jedan put”. Radovi su već započeti na 75 kilometara pruge od Beograda do Novog Sada, gde rade kineske i ruske kompanije. Od danas imamo i ugovor za preostali 108,1 kilometar, na kom bi radovi mogli da počnu u 2019. godini”, kaže Mihajlovićeva.\nPotpredsednica Vlade ističe da se o zaključenju ovog ugovora sa kineskom stranom intenzivno pregovaralo skoro godinu dana i da su ispregovarani najpovoljniji uslovi za Srbiju. “Srbija se i na ovom samitu potvrdila kao najvažniji partner Kine kad je reč o infrastrukturnim projektima, i verujem da će ovaj projekat biti primer za druge kineske projekte u regionu”, navodi Mihajlovićeva.\nRadove na modernizaciji i rekonstrukciji pruge Novi Sad-Subotica izvodiće konzorcijum kineskih kompanija “Čajna rejlvej internešenel” (China Railway International) i “Čajna komjunikejšn konstrakšn kompani” (China Communications Construction Company – CCCC), koji izvodi radove i na deonici Beograd-Stara Pazova. Komercijalni ugovor za ovaj projekat danas je, pored potpredsednice Mihajlović i kineskog konzorcijuma, potpisao i v. d. generalnog direktora “Infrastrukture železnice Srbije” Miroljub Jevtić.\nMihajlovićeva je danas u Sofiji u ime Vlade Srbije potpisala i Memorandum o razumevanju između Ministarstva poljoprivrede, šumarstva i vodoprivrede Srbije i Ministarstva poljoprivrede i ruralnih poslova NR Kine o zajedničkoj podršci izgradnji Industrijskog parka za voće i povrće.\nPored ova dva dokumenta, potpredsednica Vlade sinoć je u Sofiji na marginama samita potpisala i Memorandum sa kineskom kompanijom “Čajna roud end bridž korporejšn” (China Road and Bridge Corporation – CRBC), u vezi s rekonstrukcijom pruge Beograd-Niš.\nTekst i fotografija preuzete sa sajta Ministarstva građevinarstva, saobraćaja i infrastrukture


CDU: Odluka o SMKD u septembru, prva poglavlja u decembru\nTanjug 13. juna 2019. 13:32\nBERLIN – Vladajuća nemačka stranka Hriščansko demokratska unija izrazila je neshvatanje zašto je toliko veliki problem da se odloži odluka o pregovorima sa Severnom Makedonijom navodeći da je već odlučeno da se prva tri poglavlja u pregovorima sa EU otvore u decembru, prenosi portal Plusinfo.\n„Kada je reč o Severnoj Makedoniji, prema mojim saznanjima i proceni, mogu da kažem da će ta zemlja krajem septembra dobiti saglasnost od strane moje poslaničke grupe i Bundestaga“, tvrdi poslanik CDU Johan Vadefup.\nPritom, on je upozorio da „nije od pomoći širenje straha od strane trećih zemalja ili snaga, nakon tvrdnje da će odlaganje odluke o pregovorima moglo da osnaži aktivnosti Rusije i Kine u regionu“, piše Dojče vele.\nVadefup je odbacio kritike na račun nemačkog Bundestaga o odlaganju odluke o početku pregovora sa Severnom Makedonijom do septembra.\n„Mi imamo odgovornost pred našim narodom, posebno kada je reč o jednoj pozitivnoj odluci o početku pregovora. Moramo našem narodu tačno da objasnimo zašto smo rekli „da““, rekao je nemački poslanik.


Vidi kako Milica lepo jede, a ti…? – Psihologija ishrane\nNa svet ne dolazimo sa uputstvom za upotrebu, ali smo zato opremljeni emocijama, brojim hormonima, neurotransmiterima i drugim složenim fiziološkim mehanizmima koji stimulišu povezivanje sa nama bliskim i važnim osobama, olakšavaju da uskladimo korake u zajedničkom plesu, omogućavaju da se radujemo, ali i patimo, brinemo i očekujemo najbolje za one koje volimo. Kada dete neće da jede (ili ne jede onoliko koliko i šta roditelj smatra da je optimalno) briga i rastuće osećanje straha i bespomoćnosti stimulišu roditelje da, manje ili više svesno, razvijaju različite strategije koje od obroka mogu da naprave prave male „igre bez granica“.\nJedna od tih strategija je poređenje sa drugom decom poput „Vidi, Maja je već pojela svoj grašak, a ti?“, „Gledaj kako Stefan lepo jede, a ti samo mrljaviš“. Ista tehnika se koristi i u neprehrambenom domenu „ Kada li ćeš ti početi da učiš tako lepo i dobro kao Zorica.“\nDeca ovakve stvari ne podnose, ne samo ona kojoj su upućene ove grozne poruke i kod koje iste uglavnom izazivaju bes, ne podnose ih ni deca koja su navedena kao uzori, a koja najčešće pomisle: „Zemljo otvori se i progutaj me“. Većina nas ima uspomene ne neke od takvih poređenja. Na primer, oduvek sam obožavala supe, na moju sreću, dok vršnjaci iz moje familije uglavnom nisu voleli da je jedu, na svoju i moju nesreću. Na svakom većem porodičnom ručku čulo se „ ….vidi kako Jovana jede supu…“. Meni se od blama javljala želja da nekako uronim u taj tanjir supe i da se sakrijem, a šta su tek ta druga deca za stolom poželela da urade sa mojom glavom i supom, možda je bolje da ne znam, garant su me mrzeli u tim trenucima.\nOvakve poruke mogu da obeshrabre kritikovano dete stvarajući mu osećaj neadekvatnosti i inferiornosti u odnosu na drugo dete koje vidi kao uvaženo. Metod može biti i efikasan- dete može da počne da prazni tanjire, ili redovno skuplja svoje igračke. Međutim velika je verovatnoća da je taj cilj dete postiglo motivisano anksioznošću i željom da se prestigne drugo dete, a ne željom da unapredi sebe.\nKada govorimo o izgradnji zdravih navika u ishrani, prazan tanjir nije dovoljan kriterijum. Treba da se pitamo pomažemo li detetu da izraste u nezavisnu, pametnu, solidarnu osobu koja će umeti da se snađe u konfliktim situacijama, ili ga učimo da bude takmičarski nastrojen i posmatra druge kao rivale gledajući na pobedu kao nešto što treba uvek izvojevati nad drugima, a nikada u odnosu na sebe samog.\nAko želite da date detetu dobar primer ispričajte mu priču o nekom detetu koje nije prisutno, ili izmišljenu priču o nekom mališanu koje ono ne poznaje. Recite mu kako je eto i taj mališa imao isti problem, kako nije hteo da jede, ili je jeo vrlo sporo, ali je na kraju uspeo da nauči da lepo pojede svoj obrok. Dodajte i da su sada svi oko tog dečaka (na primer) srećni – i roditelji i vaspitačica i prijatelji jer je on postigao taj veliki uspeh. Uz ovakvu priču mi idalje poručujemo detetu da je to nešto što se može savladati, da je lako (što zapravo i želimo da poručimo kada za primer uzimamo drugare ili brata i sestru), ali ga i motivišemo mogućnošću da i samo obraduje svoje bližnje i dobije komplimente. Sve to bez neprijatnih situacija i stvaranja rivaliteta.


Beta 12. aprila 2017. 22:20\nRusija je danas uložila veto na predlog rezolucije u Savetu bezbednosti UN u kojoj bi se osudila navodna upotreba hemijskog oružja u gradu na severu Sirije i zatražena brza istraga.\nOvo je osmi put da je Rusija uložila veto na rezoluciju o Siriji u Savetu bezbednosti da zaštiti svog saveznika.\nRuski ambasador pri UN Vladimir Safronkov rekao je Savetu bezbednosti pre glasanja da je tokom razgovora američkog i ruskog šefa diplomatije ranije danas u Moskvi Rusija zatražila nezavisnu medjunarodnu istragu za napad izveden 4. aprila u Kan Šeikunu u kome je ubijeno gotovo 90 ljudi.\nOn je rekao da američki šef diplomatije Reks Tilerson razmatra taj zahtev.\nKina, koja je uložila veto na šest rezolucija o Siriji od kada je počeo rat pre šest godina, danas se uzdržala od glasanja zajedno sa Etiopijom i Kazahstanom. Deset zemalja je glasalo za rezoluciju, dok je Bolivija, kao i Rusija glasala protiv.\nU konačnom nacrtu rezolucije uključen je bio i paragraf na koji je Rusija izrazila protivljenje prošle nedelje. U njemu se naglašava da Sirija treba istražiteljima da podnese planove letova i informacije o vazdušni operacijama na dan 4. aprila kada je napadnut Kan Šeikun, imena komandanata eskadrona helikoptera i pristup vazduhoplovnim bazama sa kojih se veruje da je napad pokrenut.\nBritanski ministar spoljnih poslova Boris Džonson odmah je izdao saopštenje i rekao da je „ogorčen“ ruskim vetom.\n„Rusija je izabrala lošu stranu“, naveo je Džonson u saopštenju objavljenom u Londonu.


"Glas osiguranika" o Dnevnom boravku za obolele od demencije - Alchajmer\n07 avg “Glas osiguranika” o Dnevnom boravku za obolele od demencije\nPosted at 14:39h in Aktuelnosti, Mediji\tby\tAleksandra\nBez porodične podrške, mnogi stariji, bolesni i oni koji pate od demencije ne bi mogli da žive u svom stanu, okruženi ličnim stvarima i poznatim ljudima. U želji da pomognu obolelima i članovima njihovih porodica, Udruženje Amity i Srpsko udruženje za Alchajmerovu bolest uz podršku Ministarstva za brigu o porodici i demografiju, nedavno su počeli da pilotiraju projekat usluge Dnevnog boravka za obolele od demencije i Savetovalište za njihove neformalne negovatelje.\nSvakog četvrtka u periodu od 16 do 19 sati, u Ulici Milutina Milankovića 34, na Novom Beogradu, okupljaju se deka Guta, bake Dragica, Mileva, Živka, Slavica… Radnom terapijom kroz crtanje, pletenje, pevanje, igranje i fizičke vežbe, poboljšavaju se koncentracija, fina motorika i vežba pamćenje. Na taj način se u ranim i srednjim fazama bolesti može značajno očuvati kvalitet života obolelog i uz odgovarajuću medikamentoznu terapiju usporiti njen napredak.\n“Mi njih ne možemo da izlečimo ovim dnevnim aktivnostima, ali te okupacione, radne aktivnosti, rekreativne, muzičke, deluju pozitivno na njihovo raspoloženje i čine da se oni osećaju dostojanstveno. Najveći znak da smo uspeli je to što oni rado dolaze i što se vraćaju svakog četvrtka”, kaže Nadežda Satarić iz Udruženja Amity, jedna od sociologa koji rade sa korisnicima.\nU rad su, pored sociologa, uključeni volonteri i lekari. U okviru Savetovališta za neformalne negovatelje obolelih, negovatelji dobijaju stručnu pomoć i razmenjuju iskustva i korisne informacije vezane za demenciju. Srodnici korisnika napominju da je ovakva usluga od nemerljivog značaja ne samo za njihove bližnje već i za njih same, jer je to prilika da nekoliko sati predahnu i fizički i psihički, a radost na licima njihovih ukućana nema cenu.\n“Cilj pilot projelta je da analiziramo ponašanje obolelih kako bismo pokazali koliko druženje blagotvorno deluje na njih, i da apelujemo na donosioce odluka da Grad Beograd uvede u prava iz socijalne zaštite pravo na Dnevni boravak osoba obolelih od demencije i obezbedi uslugu savetovališta za njihove neformalne negovatelje”, navodi Satarić.\nUz pomoć ovog projekta, koji će trajati do 1. decembra, usluge Dnevnog boravka moguće je pružiti za 12 obolelih u početnoj ili srednjoj fazi bolesti. Zainteresovani za korišćenje usluga, kao i za sve dodatne informacije, mogu se javiti na broj telefona 011/6671-523, radnim danima od 9 do 17 časova, ili putem mejla: nada@amity-yu.org ili suab.srbija@gmail.com.\nTekst Jelene Tomić objavljen je u julskom broju “Glasa osiguranika“\ndnevni boravak, savetovalište


VIDEO - Gori borska Topionica, vatrogasci se bore da zaustave vatrenu stihiju - Ist Media\n10:52: AM ponedeljak 18 januara, 2021\nPosted on 16. septembra 2020. at 21. septembra 2020. by Ist Media\nBOR, (IST Media) U toku večeri izbio je veliki požar u borskoj topionici bakra, a kako IST Media saznaje, gore cevi kojima se sprovode gasove iz topionice ka fabrici sumporne kiseline.\nVatrogasci koji su na terenu ulažu napore da saniraju požar, a prema prvim informacijama, među radnicima nema povređenih.\nSnimci do kojih je došla Ist media izgledaju zastrašujuće, a jak miris plastike širi se gradom. Kako saznajemo sa terena, gasovi koji se osećaju potiču od zapaljenog poliestera na cevima.\nJoš uvek se ne zna uzrok požara.\nZa sada nema ni nazaka o visini štete u novoj topinici za čiju je izgradnju iz republičkog budžeta izdvojeno više od 350 miliona evra.\nKineski Ziđin danas je obustavio proizvodnju bakra zbog prekomernog zagađenja.


Općina Centar traži da Bajrami budu fiksno zimi radi ukrasa\nNačelnik Općine Centar, zastupnik kompanije Swarovski, doktor analitike mlaćenja prazne slame i posljednji dekorator Sarajeva Nedžad Ajnadžić je danas saopćio na konferenciji za medije, organizovanoj nakon sastanka vijećnika Općine Centar, da će od ove godine Bajrami biti fiksno u zimskom periodu kako bi mogli dekorirati Sarajevo u skladu s bajramskim duhom. Ukrasi koji se koriste za dekoraciju Sarajeva su kovani od kristala planine Mount Doom locirane ispod restorana Panera u Sokolović Koloniji.\n“Moramo naše građane iznenaditi sa ovim ukrasima koje su sa toliko pažnje pravili Titovi pioniri 1969. godine u Sokolović Koloniji. Bajram je vrijeme mira i ljubavi, tako da i Sarajevo u tom periodu mora poslati poruku ljubavi svojim građanima, a to ćemo učiniti sa pahuljama, zvijezdama, coca-cola promo materijalima i ostalim dekorativnim ukrasima.”, izjavio je za Šatro info, Nedžad Ajnadžić.\nNa fejsbuku su osvanule poruke smijeha jer su danas pojedini dijelovi Sarajeva bili ukrašeni dekorativnim ukrasima Općine Centar koji asociraju na Novu Godinu i Coca-Cola praznike. No, ti ukrasi su dio pilot projekta “Ukrašeni bajramski duh tokom cijele godine” kojeg Općina Centar radi u saradnji Vlade FBiH.\nPoznata analitičarka društvenih medija, bliska saradnica Šatro.info i wife coach Meliha PRC – KOS komentarisala je ukrašavanje grada Sarajeva zimskim ukrasima za vrijeme Bajrama kao potez Općine Centar da se bliži sa svim bogovima, te da uspostavi blagdanski duh i praznike tokom čitave godine.


Saopštenje inspekcijskih službi Opštinske uprave Čajetina – Vila As\nSaopštenje inspekcijskih službi Opštinske uprave Čajetina\nUsled jakih padavina na teritoriji naseljenog mesta Zlatibor došlo je do izlivanja velikih količina vode izvan tokova kišne kanalizacije i rečnih vodotokova. Stručne službe javnih komunalnih preduzeća ali i privatne firme angažovane od strane opštine neprestano su bile na terenu kako bi sanirali štetu koja je nastala u nekoliko objekata u naseljima Zova i Obudojevica.\nVeliki problemi nastali su pre svega usled zapušenih propusta ispod puteva u stambenom naselju u neposrednoj blizini kuća, na privatnim parcelama, ali i zbog nesavesnih građana koji su svoje odvode iz oluka uključili u sistem fekalne kanalizacije.\nApleujemo na sve sugrađane da ne zatvaraju kanale i propuste za vodu, kao i da održavaju kišne odvode na svom zemljištu, bez korišćenja fekalnih kanalizacionih cevi.\nNadležne inspekcije u narednom priodu vršiće strogu kontrolu kako ne bi došlo do sličnih problema. Strogo će se kontrolisati uvođenje kišne u fekalnu kanalizaciju u okviru aktivnosti KJP Zlatibor i JKP Vodovod.\nPozivamo građane da pomognu u navedenim aktivnostima.\nŠteta nastala usled neadekvatnog korišćenja javne kanalizacione infrastrukture biće naplaćena od nesavesnih građana.\nPredstava Neobična pošiljka u Čajetini


Izraelski raketni napad na sirijsku luku\nTanjug 28. decembra 2021. 07:26\nDAMASK – Izraelske rakete pogodile su rano jutros Latakiju, lučki grad u Siriji, nakon čega je izbio požar u kontejnerskom terminalu, javili su sirijski državni mediji.\nOvo je drugi izraelski raketni napad ovog meseca u kojem je ciljan neki vitalni objekat u Siriji.\nDržavna novinska agencija SANA citirala je jednog neimenovanog sirijskog vojnog zvaničnika koji je potvrdio da su izraelske rakete doletele sa zapada, da su pogodile kontejnerski terminal u luci i izazvale požar u kojem je načinjena velika materijalna šteta.\nIsti zvaničnik je rekao da su se vatrogasci borili sa plamenom skoro pun sat nakon napada.\nU izveštaju AP se navodi da je sirijska državna televizija Al-Ihbarijah objavila snimke na kojima se vide plamen i dim koji se dižu iznad lučkog terminala, a potvrđeno je da je materijalna šteta prijavljena i na stambenim zgradama, bolnici, prodavnicama i nekim turističkim lokacijama u blizini luke.\nZa sada nema izveštaja o žrtvama ovog raketnog napada zbog kojeg je aktivirana i sirijsku protivvazdušna odbrana, prenosi SANA.\nSličan napad je izveden 7. decembra, kada su izraelski ratni avioni gađali kontejnerski terminal i izazvali veliki požar i eksplozije.\nReporter televizije Al-Ihbarijah s tog područja rekao je da je jutrošnji napad bio većih razmera i da su se eksplozije mogle čuti i u Tartusu, obližnjem primorskom gradu udaljenom oko 80 kilometara od Latakiju, potvrdivši da su i kola hitne pomoći ubrzo nakon napada stigla na lice mesta, ali da ipak nije jasno da li je bilo žrtava ili povređenih.\nSirijska opservatorija za ljudska prava sa sedištem u Velikoj Britaniji saopštila je da su u sličnom vazdušnom napadu izvršenom 7. decembra pogođene pošiljke oružja namenjene snagama koje podržava Iran.\nDo sada nije bilo komentara izraelske vojske koja je tokom 10-godišnjeg građanskog rata u Siriji izvela stotine vazdušnih napada na ciljeve unutar zemlje koji su pod kontrolom vlade.\nIako izraelska vojska retko kada potvrđuje ili komentariše ovakve operacije, Izrael je ranije priznao da su na meti baze iranskih savezničkih milicija, kao što je libanska militantna grupa Hezbolah, koja ima borce i u Siriji, navodeći da Izrael cilja pošiljke oružja za koje se veruje da su namenjene tim pro-iranskim frakcijama.


AMERIKA JE VEOMA SPREMNA: Tramp rekao da je rizik od korona virusa u Americi NIZAK! | Happy BSC portal\nAMERIKA JE VEOMA SPREMNA: Tramp rekao da je rizik od korona virusa u Americi NIZAK!\nOn je na pres konferenciji u Vašingtonu posvećenoj situaciji sa korona virusom dodao da su SAD spremne da učine šta god budu morale ako se taj virus proširi, javio je Rojters.\nTramp je takođe kazao da će biti zadovoljan bilo kojim iznosom finansijskih sredstava koje Kongres bude izdvojio za borbu protiv korona virusa.\nAmerički predsednik je dodao i da će zadužiti potpredsednika Majka Pensa da predvodi aktivnosti za suzbijanje korona virusa, ističući i da su SAD "veoma, veoma spremne" za bilo koju situaciju vezanu za novi virus.